Zvezda predstavila predlog reforme Super lige – Nadlanu.com\nZvezda predstavila predlog reforme Super lige\nObjavljeno 21. juna 2011. / 15:58:02\nČlan radne grupe koja je sastavila predlog, Stefan Pantović, rekao je da će uslovi koje klubovi moraju da ispune za licencu biti “posedovanje osnovne infrastrukture – stadiona, reflektora i drugog, bankarska garancija za slučaj ispadanja iz takmičenja, i podrška lokalne samouprave”.\n“Ko hoće da se takmiči u Super ligi, mora da se angažuje za nalaženje finansija i podrške lokalne samouprave. Moramo svi da budemo svesni da je fudbal danas, ipak, biznis“, kazao je Pantović novinarima na stadionu Crvene zvezde.\nOn je dodao da bi naredne tri godine bile “prelazni period” za uvođenje “strožih pravila” u to takmičenje.\n“Uvereni smo da bi reformisana liga mogla da obezbedi budžet veći od tri miliona evra i pre isteka prelaznog perioda od tri godine”, rekao je Pantović.\nPantović je naveo da bi se novac obezbedio kroz sponzorstvo, prodaju televizijskih prava i iz – pomoći države.\nOn je rekao da Crvena zvezda predlaže da se već od naredne sezone u prvenstvu uvedu baraž za popunu Super lige i za mesto u kvalifikacijama za Ligu Evropa.\n“Mi smo za to da liga ostane sa 16 klubova. Poslednja dva na kraju sezone bi ispala u niži rang takmičenja, dok bi oni koji osvoje 13. i 14. mesto igrali baraž sa 3. i 4. iz Prve lige. Prvak bi išao u kvalifikacije za Ligu šampiona, osvajač nacionalnog Kupa u kvalifikacije za Ligu Evropa, a u zavisnosti od toga ko je osvajač Kupa, naredna četiri na tabeli borila bi se za preostala dva mesta u kvalifikacijama za Ligu Evrope”, rekao je Pantović.\nU predlogu reforme Zvezda predlaže i da se, umesto Sudijske komisije, imenuje komesar za suđenje koji bi mogao biti i stranac.\nCilj reforme Super lige, rečno je u Crvenoj zvezdi, jesu “bolje funkcionisanje lige, povećanje prihoda klubova i Zajednice, uvođenje većeg broja sponzora u takmičenje, povećanje broja gledalaca na stadionima, uređenje infrastrukture na stadionima i promocija fudbala”.\nČlan Upravnog odbora Crvene zvezde i predsednik Zajednice superligaša Srbije Branimir Babarogić rekao je da Zvezda “ne želi da se ovaj predlog shvati kao ultimatum”.\n“Ne želimo da klubovi, Zajednica superligaša ili Fudbalski savez Srbije naš predlog shvate kao ultimatum. Ovo je samo razmišljanje o bliskoj budućnosti koje za cilj ima dve stvar – reformu takmičenja i reformu Zajednice”, kazao je Babarogić.\nCrvena zvezda je predlog reforme u ponedeljak predstavila klubovima i Zajednici superligaša, a uskoro će biti i “okrugli sto” na kojem će svi moći da iznesu svoje stavove.\nfk crvena zvezdasuper liga srbije


MAKRON POSLE SAMITA EU: Rusija zbog sankcija nije promenila ni ponašanje ni politiku! Moramo da preispitamo naše buduće postupanje\nGOTOVA DRAMA ISPRED PENTAGONA: Policija ubila napadača, policajac koji 20\t318\nGENIJALAN IZUM ŠPANSKOG INŽENJERA: Izvlači pijaću vodu iz vazduha i isporučuje 6\t328\nTRAGIČAN KRAJ POTRAGE Nestali aktivista pronađen obešen u parku u Kijevu, 2\t15\nzamrznuta situacija nije dobra\nandrej mlakar\t 26.05.2021. 18:19h\nFrancuski predsednik Emanuel Makron danas je, posle samita EU u Briselu, izjavio da politika "progresivnih sankcija prema Rusiji i zamrzavanje situacije ne daju rezultate".\n"Sankcije nisu doprinele da Rusija promeni svoje ponašanje i politiku. Ovo je trenutak istine o našim odnosima sa Rusijom i zbog toga bismo morali da preispitamo naše buduće postupanje u spornim i tenzičnim situacijama", ocenio je Makron, prenosi CBS Njuz.\nFrancuski predsednik je ukazao da bi međunarodna zajednica morala da povuče "jasne crvene linije" za ono što smatra "neprihvatljivim ponašanjem ruskog državnog vrha i predsednika Putina", ali samo uvođenje sankcija više nije dovoljno.\nUOČI SAMITA NATO PAKTA 14. JUNA Makron APELUJE: Solidarnost ne sme biti samo na papiru\nFRANCUSKI VOJNICI UPOZORILI MAKRONA NA GRAĐANSKI RAT: Odgovor Generalštaba je bio brutalan, ne ide na smirivanje situacije VIDEO\nGOTOVA DRAMA ISPRED PENTAGONA: Policija ubila napadača, policajac koji je napadnut nožem u blizini podlegao povredama VIDEO 20\t318


Opel partnerstvo sa fudbalskim klubom Galatasaraj Opel partnerstvo sa fudbalskim klubom Galatasaraj – MOTOR blog\nSa 18 nacionalnih prvenstava i 14 osvojenih kupova, Galatasaraj je najpopularniji i najuspešniji fudbalski klub u Turskoj. Sasvim dovoljno razloga da Opel i ovaj vrhunski evropski klub formalizuju svoje partnerstvo. Predsednik kluba Ünal Aysal i generalni direktor Opela u Turskoj, Özcan Keklik, potpisali su sporazum sa kojim je turski klub, veteran Lige šampiona, postao deo Opelovog tima.\nPored toga što je postao automobilski partner turskog kluba, Opel će sa Galatasarajem realizovati niz reklamnih aktivnosti. Na taj način, kompanija Opel zadržava pažnju na fudbalu i proširuje svoje međunarodno prisustvo i komunikacione aktivnosti na ovom polju. Partnerstvo sa Galatasarajem iz Istanbula je novi potez u strategiji nemačkog brenda, pored sporazuma sa Fejenordom iz Roterdama, jednim od vodećih holandskih timova.\nDr. Thomas Sedran, Opelov potpredsednik operacija, poslovne strategije i razvoja, kaže: “Opel i fudbal – savršena kombinacija. Ova veza predstavlja glavne vrednosti brenda kao što su dinamika, performanse i strast. Galatasaraj iz Istanbula ovde ima važnu ulogu, posebno kao deo i predstavnik rastućeg istočnoevropskog tržišta. Ovo neće biti poslednji potez u učvršćivanju veza između Opela i fudbala.” Predsednik kluba, Ünal Aysal dodaje: “Galatasaraj i Opel imaju mnoge zajedničke karakteristike, kao i bogato nasleđe. Srećni smo što smo deo ove profesionalne saradnje i radujemo se mnogim zajedničkim uspesima.”\nOpel partnerstvo sa fudbalskim klubom Galatasaraj was last modified: April 10th, 2013 by Goran Aničić\nDr. Thomas Sedranfudbalfudbalski klubGalatasarajOpelOpel Srbijapartnerstvo


Predavanje o dijaspori na Diplomatskoj akademiji | Управа за сарадњу с дијаспором и Србима у региону\nHome>>>Vesti>>>Kancelarija>>>Predavanje o dijaspori na Diplomatskoj akademiji\n27. februar 2014.\tKancelarija, Matica, Vesti 7 Views\nDirektorka Kancelarije Vlade Srbije za dijasporu i Srbe u regionu dr Slavka Drašković održala je predavanje polaznicima Dipomatske akademije Ministarstva spoljnih poslova o dijaspori i Srbima u regionu i aktivnostima Kancelarije.\nOna je polaznicima objasnila osnovne pojmove i iznela statističke podatke koji se odnose na brojnost Srba u dijaspori i regionu, kao i prilive sredstava od doznaka i investicija.\n„U dijaspori živi oko 3,8 miliona državljana Srbije, dok je u regionu oko 1,9 miliona, ali procene idu do 2, 1 milion Srba u okruženju. Kada uzmemo u obzir da u Srbiji živi 7,9 miliona stanovnika, dolazimo do računice da gotovo polovina naših ljudi živi izvan matice. To je veliki potencijal“, rekla je dr Drašković.\nPreko doznaka, od dijaspore stiže 5, 5 miliona dolara godišnje, istakla je ona, pozivajući se na podatke Svetske banke. Direktorka se osvrnula na to da je srpska dijaspora među najdarežljivijim na svetu, te da znatno doprinosi održavanju likvidnosti države.\n„Priliv novca koji preko doznaka stiže u Srbiju predstavlja 15 odsto bruto nacionalnog proizvoda. Nažalost, investiranje nije na zavidnom nivou, zbog čega je Kancelarija pokrenula projekat „Zaposlimo Srbiju“, koji povezuje mesta u Srbiji sa poslovnim ljudima u dijaspori koji su potekli iz tih mesta. I strane investicije će doći kada dijaspora počne masovno da ulaže“, zaključila je dr Drašković.\nOna je dodala da je Kancelarija, kako bi motivisala potencijalne investitore iz dijaspore, organizovala poslovnu konferenciju „Srbija i dijaspora“ i najavila da sada radi na organizaciji takvog skupa koji će okupiti poslovne ljude iz regiona.\n„Kod dijaspore je važno da se stvori ambijent koji bi privukao investicije. Za region ćemo imati malo drugačiji pristup, bavićemo se mogućnostima za konkurisanje za fondove Evropske unije“, istakla je direktorka Kancelarije.\nNa slajderu je prikazana organizaciona struktura Kancelarije za dijasporu, kao i institucionalni okvir na osnovu kojeg radi. Predstavljen je novouvedeni servis za brze odgovore, koji funkcioniše u saradnji sa ministarstvima po pitanjima koja stižu iz rasejanja.\nPrevious Nedovoljan broj prijavljenih glasača u Kanadi\nNext Dovesti strane turiste u Srbiju


Dodik: Bez liberalizacije tržišta nema izvoza i niske cijene struje u Srpskoj | Hercegovina Press\nDodik: Bez liberalizacije tržišta nema izvoza i niske cijene struje u Srpskoj\nPredsjednik SNSD-a Milorad Dodik izjavio je da Republika Srpska mora pristupiti liberalizaciji tržišta električne energije jer bi u suprotnom izgubila mogućnost da više od 35 odsto proizvedene struje plasira na inostrano tržište iz čega je crpila prihode da bi bila očuvana niska cijena električne energije.\n“Privatizacija bi bila ako bismo prodali državni kapital u elektranama, a tendencija da se liberalizuje tržište se zove konkurencija”, rekao je Dodik novinarima u Banjaluci komentarišući zabrinutost Sindikata energetike Republike Srpske da bi uvođenje privatnih kompanija u sistem elektroprivrede moglo da znači neku vrstu privatizacije “Elektroprivrede Republike Srpske”.\nDodik je istakao da “Elektroprivreda” i Sindikat moraju da razumiju da je liberalizacija tržišta neizbježna, navodeći da to nije domaći izum, već da na tom principu funkcioniše ovaj sektor.\n“Ako ne prihvatite liberalizaciju ne možete da učestvujete na tržištu električne energije u regionu. Sindikat treba dobro da izuči vrijeme koje dolazi. Neke stvari vlast ne može da spriječi i ne treba da to čini s ciljem da se dođe do konkurentnosti, sigurnosti i jefitinije električne energije ako je to moguće. Ništa drugo nije u pitanju”, istakao je Dodik.


Košarka Superliga: Crvena zvezda prva do finala - Pokazivač\nKošarka Superliga: Crvena zvezda prva do finala\nKošarkaši Crvene zvezde prvi su finalisti košarkaške Superlige Srbije, pošto su i u drugoj utakmici savladali ekipu Mega Leksa rezultatom 74:64. Meč u Sremskoj Mitrovici je uglavnom protekao u izjednačenoj borbi, nijedna ekipa sve do početka četvrte deonice nije imala veću prednost od nekoliko poena. Početkom poslednje četvrtine crveno – beli predvođeni Lukom Mitrovićem i Markom Gudurićem vezuju nekoliko poena i odlaze na 66:60. Na to se nadovezao Branko Lazić trojkom i ekipa Dejana Radonjića je otišla na velikih devet razlike. Nije se Mega predavala, pokušavao je u ovom meču sjajni Nikola Janković da uhvati priključak za crveno – belima, ali je u finišu utakmice fantastično odigrao Luka Mitrović i odveo svoj tim u finale. Upravo je Luka bio najefikasniji u pobedničkom timu sa 20 poena, njega je ispratio Stefan Jović sa 18, dok se u poraženom taboru istakao Nikola Janković sa 23 poena. Treba istaći da je trener Mega Leksa, Dejan Milojević tokom četvrte četvrtine dobio drugu tehničku grešku i morao je da napusti klupu svog tima.\nU drugom polufinalnom duelu FMP je uspeo da slavi protiv Partizana i izbori majstoricu. Ekipa iz Železnika je tokom većeg dela meča imala prednost, već u finišu prvog poluvremena ta prednost je bila dvocifrena, ali se na veliki odmor otišlo sa prednošću FMP-a od sedam poena razlike. Posle prilično lošeg prvog dela utakmice, Edo Murić pogađa trojku i crno – beli preuzimaju vođstvo 48:47. Ali, u tim trenucima FMP pravi seriju od 11:0 , kojom odlazi na velikih 11 poena prednosti. Ponovo su se trgili igrači u crno – belim dresovima uspevaju da uzvrate serijom 15:4 i da dođu do potpunog egala. U poslednjem minutu utakmice ekipa iz Železnika je imala prednost 73:72, napad je imao Partizan ali neverovatnu grešku pravi Vilson koji gazi liniju i poklanja loptu domaćinu. Nije takav poklon FMP hteo da propusti lopta stiže do Ognjena Dobrića, koji pogađa trojku i razigrani domaćin odlazi na plus četri (76:72) . Poslednju šansu da izbore produžetak momci Aleksandra Džikića propuštaju posle promašenog drugog slobodnog bacanja Davidovca pri rezultatu 77:74, pošto je najbolji u skoku bio Đoković koji je na taj način sačuvao pobedu domaćina. Junak pobede je bio Ognjen Dobrić sa 21 poenom, u redovima Partizana daleko najbolji je bio Džons sa 18.\nRezultati drugih mečeva:\nMega Leks – Crvena zvezda 64:74\nFMP – Partizan 79:74\nTreći meč između FMP-a i Partizana , koji će odlučiti drugog finalistu je na programu u sredu od 21 h.


Savjet za zaštitu životinja: Stvaraju se pretpostavke za rješavanje ključnih izazova u oblasti dobrobiti životinja\nDatum objave: 28.12.2018 12:30 | Autor: Uprava za bezbjednost hrane, veterinu i fitosanitarne poslove\nPredstavnici Savjeta za zaštitu životinja tokom proteklog mjeseca posjetili su azile u Beranama i Podgorici, gdje su imali sastanke sa nadležnim komunalnim preduzećima i tom prilikom dogovorili način buduće saradnje i aktivnosti koje treba partnerski da se sprovode u u cilju unapređenja uslova za dobrobit životinja u azilima.\nNa današnjoj, šestoj po redu sjednici Savjeta, dogovoreno je da se sa ovom aktivnošću nastavi u narednom periodu i da se obiđu svi azili koji, za sada, postoje u osam crnogorskih opština. Takođe, pozdravljena je informacija da je nekoliko opština, koje nemaju azile, u plan za narednu godinu predvidjelo sredstva za ovu namjenu.\nNa sjednici Savjeta sumirani su rezultati polugodišnjeg rada ovog tijela i dogovorene dalje aktivnosti. Ocijenjeno je da je u relativno kratkom vremenskom roku urađeno dosta posla, jer je završena ili otpočeta realizacija većine do sada planiranih aktivnosti.\n• Pripremljen je podzakonski akt koji uređuje oblast identifikacije i registracije kućnih ljubimaca.\n• Uprava za bezbjednost hrane, veterinu i fitosanitarne poslove otpočela je izradu nadogradnje elektronske baze za identifikaciju i registraciju životinja sa bazom za pse, kroz finansiranja iz MIDAS projekta Ministarstva poljoprivrede i ruralnog razvoja. Ovaj posao, u skladu sa ugovorom biće završen do kraja aprila 2019. godine. U programu mjera obavezne zdravstvene zaštite životinja, planiran je poseban segment vezan za identifikaciju i registraciju pasa i vakcinaciju protiv bjesnila. Uprava će, takođe, stvoriti pretpostavke za nabavku čipova i vakcina potrebnih za sprovođenje ovog potprograma. Savjet je ovu aktivnost prepozao kao primarnu, kojom se obezbjeđuje odgovornost vlasnika direktno, i smanjenje populacije pasa lutaluca, indirektno.\n• Pripremljen je nacrt edukativne brošure u kojoj su jasno definisane obaveze i odgovornosti vlasnika i institucija, u skladu sa propisima. Ova brošura će nakon usvajanja od strane Savjeta biti štampana i promovisana, kako bi svi akteri bili jasno upoznati sa svojim obavezama i odgovornostima.\n• Uspostavljena komunikacija sa medijima sa ciljem promovisanja rada i ciljeve Savjeta.\n• Savjet je pripremio i uputio javni apel držaocima životinja i nadležnim organima lokalnih samouprava, sa ciljem podrške sprovođenju mjera definisanih propisima, posebno u dijelu zaštite građana i životinja od neodgovornih vlasnika životinja.\n• Na trećoj sjednici Savjeta, koja je održana u okviru Veterinarskih dana u Beranama i kojoj je prisustvoavao podpredsjednik Vlade mr Milutin Simović i predsjednici crnogorskih opština, izražena spremnost svih aktera (Vlade, lokalnih samouprava i civilnog sektora) da partnerski rade još intenzivnije na rješavanju problema odgovornog vlasništva kućnih ljubimaca i problema populacije napuštenih životinja. Na istoj sjednici zatraženo je od lokalnih uprava koje nijesu donijele odluke o uslovima i načinu držanja kućnih ljubimaca, da te odluke donesu i da ih primjenjuju. U trenutku održavanja sjednice 15 lokalnih uprava je imalo ovu Odluku, danas ih ima 17. Po pitanju sprovođenja odluka, takođe su primjećena određena poboljšanja.\n• Otpočete su aktivnosti na izradi Strategije za napuštene kućne ljubimce, definisanjem članova radne grupe koji će raditi na izradi iste. Kroz projekat IPA 2014 “Jačanje veterinarske službe” obezbjeđena je ekspertska pomoć za izradu strategije.\nČlanovi Savjeta izrazili su zadovoljstvo postignutim rezultatima, s obzirom da mnoge od planiranih aktivnosti zahtjevaju vrijeme. Konstatovano je da treba još dosta da se radi, kako bi se se riješili brojni problemi i pitanja u oblasti dobrobiti životinja, a posebno prioritetna, vezana za nehuman odnos pojedinaca prema prema životinjama, neodgovoran odnos vlasnika prema kućnim ljubimcima, problem velikog broja pasa lutalica i sve češćih pojava napada pasa na ljude.


Strategije za produkciju dugodelujućih terapeutika i sistema za isporuku lekova u lečenju kancera (Inovacije u biotehnologiji)\nProteini koji se koriste u terapijske svrhe mogu biti izolovani iz prirodnih izvora ili dobijeni u laboratoriji sa ciljem zamene abormalan ili nestali protein. Svoju primenu pronalaze kako u onkologiji tako i u drugim infektivnim i inflamatornim oboljenjima. Problem koji se javlja je degradacija proteazama i neutralizacija antitelima, koja dovode do kratkog poluvremena eliminacije. Produženo delovanje se ostvaruje aplikovanjem u lokalni region ili subkutano i na taj način se produžava apsorpcija proteina u krvotok\nU cilju poboljšanja farmakokinetičkih osobina, povećanja stabilnosti i rastvorljivosti, smanjena imunogenosti i povećanja otpornosti na proteaze posebno su se pokazala korisnim dva pristupa:\n1. Povezivanje polietilen glikolnih grupa hemijskom reakcijom sa specifičnim hemijskim grupama unutar proteina. Proteinskim PEGilovanjem se produžava zadržavanje leka u cirkulaciji, kao i poluvreme eliminacije tog leka. Tako se postiže bolji dozni režim i isporuka leka do tumorskih ćelija.\n2. Fuzija sa humanim serumskim albuminima(HSA) ili sa Fc regionom imunoglobilinima koji imaju dugo poluvremene eliminacije ( oko 19 dana), čime se znatno produžava poluživot proteina. Jedna od karakteristika HSA jeste akumulacija u inflamiranom regionu i u zoni oko tumora. Ćelije tumora koriste aminokiseline proteina kao glavni izvor energije i na taj način ovi lekovi lako mogu ostvariti antikancerski efekat.\nModifikacijama se postiže smanjenje broja potrebnih doza, samim tim I ređe doziranje koje je izuzetno važan factor koji utiče na komplijansu pacijenata sa hroničnom terapijom. Redje doziranje takođe smanjuje mogućnost generisanja antitela na modifikovani protein i skraćuje vreme dostupno ćelijama kancera da mutiraju.\nDanas se sve više istražuje EPR efekat (Enhanced Permeabillity and Retention) PEGilovanih proteina. Pokazano je da se PEGilovanjem ε-amino grupe ostataka lizina ksantin oksidaze (stvara citotoksične ROS) povećava akumulacija ovog enzima u solidnim tumorima za razliku od nativne forme ovog enzima u toku 24h. Modifikovani proteini se mogu primeniti u terapiji enzimskim prolekovima ( ADEPT) korisnim za implementiranje toksičnih hemoterapeutika na mesto gde postoji određena maligna pojava. Cilj je smanjiti imunogenost.\nImunski odgovor pacijenata na modifikovane hemoterapeutike\nVelike doze konjugata mogu indukovati renalnu tubularnu vakuolaciju, ali ovaj fenomen nije povezan sa funkcionalnim abnormalnostima i povlači se nakon tretmana. Zbog toga se konjugati generalno smatraju bezbednimi netoksicnim. Veliki problem predstavlja stvaranje anti-PEG antitela, uključujući terapijom indukovanih antitela, ali i već postojećih. Ovo može biti uzrok gubitka efikasnosti i pojave sporednih efekata. Kao nedostatak obe tehnike može se javiti destabilizacija prirodne konformacije proteina.


NaslovnicaTuzla vijestiGrad Tuzla: Poziv za učešće u evropskom programu razmjene “Erasmus za mlade...\nGrad Tuzla obavještava mlade preduzetnike da je u Bosni i Hercegovini aktivan program Evropske unije Erasmus za mlade preduzetnike (Erasmus for Young Entrepreneurs).\nRiječ je o programu prekogranične razmjene koji preduzećima i preduzetnicima iz BiH pruža priliku da sarađuju sa ozbiljnim i posvećenim mladim preduzetnicima iz drugih zemalja na razvoju novih poslovnih ideja i upoznavanju novih tržišta, čime postaju dio evropske mreže uspješnih preduzetnika.\nOvaj program takođe nudi priliku mladim preduzetnicima (i onima koji žele da to postanu) iz BiH da putuju u zemlje regiona i Evropske unije i tamo sarađuju, uče i stiču iskustva od preduzetnika koji uspješno vode svoja preduzeća.\nTokom boravka u inostranstvu, mladi preduzetnici rade po unaprijed dogovorenom planu posjete koji obuhvata kako usavršavanje i razvoj vlastite poslovne ideje i plana, tako i pružanje podrške preduzetnicima domaćinima u poslovima koje oni obavljaju. Troškovi mladih preduzetnika prilikom boravka u inostranstvu su pokriveni od strane programa Erasmus za mlade preduzetnike, a posjete se obavljaju u skladu sa trenutno važećim COVID-19 mjerama. Tako obje strane imaju koristi od razmjene.


Kina: U poplavama 237 poginulih, skoro 100 nestalih\nU poplavama, izazvanim obilnim padavinama, koje već nedjeljama pogađaju Kinu, poginulo je 237 ljudi, dok se 93 osobe vode kao nestale.\nPoplave koje traju od sredine juna pogodile su 1.508 okruga u 28 kineskih provincija, a najgore stanje je u centralnim i jugoistočnim dijelovima zemlje.\nZhang Jiatuan, portparol Državnog ureda za kontrolu poplava i pomoć od suša, rekao je da se vlasti ”pripremaju za najgore, ali se istovremeno nadaju najboljem”.\n– Iako nivo vode u srednjem i donjem toku rijeke Yangtze polako opada, na većem dijelu rijeke nivo je i dalje iznad nivoa upozorenja – kazao je Jiatuan, prenosi Anadolu Agency.\nOn je objavio zvanične podatke prema kojima je 147.200 domova uništeno, a 5,46 miliona hektara obradive zemlje poplavljeno, te da direktni ekonomski gubici koji su registrovani iznose 147 milijardi juana (oko 19,7 milijardi eura).\nZheng je dodao da je situacija i dalje prilično kritična u centralnim i istočnim dijelovima Kine, jer vremenske prognoze za ovo područje govore da se može očekivati nastavak kišnih padavina.\nNa spašavanju ljudi i odbrani od poplava u regijama Anhui, Jiangxi, Fujian i Jiangsu angažovano je više od 23.000 ljudi.


Stručnjaci savetuju korišćenje maski za lice, barem dva puta nedeljno - Estetic\nStručnjaci savetuju korišćenje maski za lice, barem dva puta nedeljno\nEstetic » Estetska dermatologija » Stručnjaci savetuju korišćenje maski za lice, barem dva puta nedeljno\nStručnjaci preporučuju maske za lice kao sastavni deo vaše beauty rutine, i to barem 2 puta nedeljno. Osim što bogato hidriraju kožu vašeg lica i učestvuju u otklanjanju površinskih nečistoća, pa vam nakon njih koža bude glatka i sjajna\nDermatolozi savetuju, da se i maske, kao i svi ostali beauty proizvodi za negu lica biraju tako što ćete ih odabrati prema tipu vaše kože, kako ne biste izazvali neku reakciju na koži vašeg lica.\nPostoje maske za nekoliko različitih namena, hidrataciju, čišćenje lica, pa čak i sužavanje pora. Maske često sadrže i proizvode koji imaju protivupalna dejstva na kožu, poput kamilice i pantenola.\nVeoma je važno da maske za lice koristite prema upustvu na poleđini proizvoda, kako ne biste izazvali neželjene reakcije. Dermatolozi tvrde da je veoma važno pridržavati se vremena koje je označeno na proizvodu i nikako ne bi trebalo da ostavite masku na licu duže od toga.\nAko već niste u svoju rutinu uvrstili maske za lice, zima je idealno vreme za to, jer je tada našoj koži potrebna pojačana nega.


Besplatna Microsoft "Dynamics Akademija" Besplatna Microsoft “Dynamics Akademija” – Personal magazin\nUsled neprestanog rasta potražnje za savremenim poslovnim rešenjima od strane domaćih preduzeća svih veličina, lokalna Microsoftova kancelarija i ovlašćeni Microsoft Dynamics partneri su u konstantnoj potrazi za novim, kvalitetnim kadrovima koji će se baviti poslovima implementacije rešenja iz Dynamics porodice. Microsoft u Srbiji želi da investira u naše mlade i perspektivne ljude i zato organizuje besplatnu obuku pod nazivom „Dynamics Akademija“.\nMicrosoft Dynamics NAV je integrisano poslovno rešenje namenjeno malim i srednjim preduzećima, dok Microsoft Dynamics CRM predstavlja integrisani sistem za upravljanje odnosima sa klijentima, koji pruža mogućnost lakog kreiranja i održavanja podataka o klijentima od prvog kontakta, preko prodaje, pa do postprodajnih aktivnosti. Navedena rešenja su primenjena u više od 100.000 kompanija koje posluju u 130 zemalja širom sveta, dok su u Srbiji sa velikim uspehom implementirani u preko 150 preduzeća\nDynamics Akademija počinje sa radom 1. decembra, a Microsoft je realizuje u saradnji sa Fakultetom za informatiku i menadžment Univerziteta Singidunum. Predavači dolaze iz vodećih domaćih partnerskih kuća, među kojima je i Extreme, a koje poseduju veliko iskustvo u implementaciji Dynamics rešenja.\nBesplatna Microsoft “Dynamics Akademija” was last modified: November 19th, 2008 by Redakcija\nTribina “Informatička znanja”: Sigurnost web aplikacija


DVODNEVNA POSJETA DELEGACIJE TUŽILAŠTVA BiH, SIPA-e I GRANIČNE POLICIJE ITALIJANSKOJ DIREKCIJI ZA ANTIMAFIJU I ANTITERORIZAM I DRŽAVNOJ POLICIJI – CENTRALNOJ DIREKCIJI KRIMINALISTIČKE POLICIJE\nNa čelu državne delegacije iz Bosne i Hercegovine je glavna tužiteljica Gordana Tadić, a u sastavu delegacije su tužioci Tužilaštva BiH, direktor SIPA-e Perica Stanić sa saradnikom i zamjenik direktora GP BiH Fahrudin Halać.\nU sjedištu Državne direkcije za antimafiju i antiterorizam, državni tužilac za antimafiju i antiterorizam Republike Italije, Federico Cafiero de Raho sa svojim saradnicima, upriličio je prijem za delegaciju iz BiH, a na sastanku su razmijenjena iskustva o borbi protiv organizovanog kriminala, korupcije i terorizma, zatim sprovođenju finansijskih istraga i oduzimanju nezakonito stečene imovine.\nDrugog dana posjete, delegaciji BiH upriličen je sastanak sa zamjenikom generalnog direktora Državne policije i centralnog direktora kriminalističke policije Vittoriom Rizzijem i njegovim najbližim saradnicima.\nTokom sastanka razgovarano je o značaju saradnje policijskih agencija i tužilaštava.\nOva posjeta nastavak je aktivnosti u cilju unapređenja bilateralne saradnje i razmjene najboljih praksi kojom se želi podržati nastojanje BiH da se približi standardima EU u oblasti pravosuđa, slobode i sigurnosti. Posjeta je organizovana u okviru projekta IPA 2017 - Borba protiv teškog kriminala na Zapadnom Balkanu, koji provode GIZ, CILC i MUP Italije.


Partijska patronaža u Srbiji i na Kosovu\nNeformalne prakse zarobljavanja ekonomskih resursa od strane političkih elita: istraživanje partijske patronaže na Kosovu i u Srbiji\nPodržano od: Švajcarska agencija za razvoj i saradnju SDC, Univerzitet u Frajburgu, Program promocije regionalnih istraživanja za Zapadni Balkan RRPP\njul 2014 - decembar 2016\nTeme: Vladavina prava, Lokalni razvoj.\nPrivatizovanje javnih resursa od strane političkih partija i ostvarivanje partijske i lične koristi na štetu javnog interesa jedan je od ključnih problema postsocijalističkih društava. Cilj istraživanja bio je da se identifikuju glavni akteri, resursi i mehanizmi uključeni u ovaj proces u Srbiji i na Kosovu*. Kvalitativni istraživački pristup podrazumevao je analizu relevantne literature i izvora podataka i polu-strukturisane intervjue - licem u lice, sa predstavnicima političkih i ekonomskih elita na republičkom i lokalnom nivou.\nIako je došlo do institucionalnih i personalnih promena u političkom i ekonomskom sistemu nakon 2000. godine, analiza pokazuje da je u Srbiji politička dominacija nad ekonomskim sistemom sveprisutna, odnosno da su moć i privilegije koncentrisani u okviru malog broja ljudi. Složen neformalni sistem moći i distribucije resursa postavljen je i održava se na bazi neformalnih, ali krajnje strogih pravila, kao i na bazi skrivenih, ali izrazito funkcionalnih uloga. Analiza na Kosovu* takođe pokazuje da su odnosi između ekonomske i političke arene međuzavisni. Ključni akteri su političke elite, koje su zahvaljujući neograničenom pristupu javnim resursima „odgovorne“ i za nastajanje novih ekonomskih elita.\nDeo preporuka sačinjenih tokom prve projektne faze uvršten je u novi Zakon o javnim preduzećima u Srbiji, što se pokazalo kao dobar primer uspešnog povezivanja naučnih istraživanja i praktične politike. Takve prakse potrebno je širiti i promovisati, kako na Kosovu, tako i u širem regionu Jugoistočne Evrope.\nDruga faza projekta usmerena na proširivanje istraživanja, unapređenje veština pisanja preporuka za izradu javnih politika, kao i unapređenje vidljivosti i promociju rezultata. Cilj istraživačkog dela je da pokaže kakva je uloga nezavisnih regulatornih tela u praćenju i suzbijanju političke patronaže. Istraživanje će se sastojati od desk analize zakonskih i političkih okvira koji se odnose na rad nezavisnih regulatornih tela i intervjua sa ekspertima.\nTim SeConS-a će podeliti svoja znanja o pripremi zagovaračkih dokumenata sa kolegama iz CRDP-a. Dve partnerske organizacije su rezultate istraživanja predstavile u Bosni i Hercegovini, Makedoniji i Crnoj Gori. Na taj način je pažnja naučne javnosti i donosilaca odluka usmerena na temu koja je bliska svim društvima u regionu. Tim SeConS-a je pripremio i video materijal, prilagođen za diseminaciju putem društvenih mreža, koji je baziran na nalazima i rezultatima istraživanja iz prvog dela projekta.\nТi direktori (partijski postavljeni direktori javnih preduzeća) su veoma važni kao pripadnici stranačke pod - oligarhije. Oni često nisu formalno u strukturi stranačkih organa, već se nalaze u pozadini partijske oligarhije, najmoćnije grupe u partiji. Njihova preduzeća finansiraju partiju. Ovo se po pravilu radi uz velike mere opreznosti, jer ta „ekipa“ nastoji da ostane u igri po svaku cenu.\nIspitanik, predstavnik političke elite\nZašto se uvek pregovara o vladi tako dugo, čak i kada nema koalicione vlade? Zato što pregovori u pozadini teku na način: sviđa mi se – ne sviđa mi se, sviđa mi se – ne sviđa mi se… i tako dok se ne dogovori i najmanje važna funkcija vezana za novac ili moć. U principu, niko se ne takmiči za poziciju u biblioteci, iako je i biblioteka deo “plena”, jer se partija ne može finansirati od biblioteke kao od Srbijagasa. Ne, onda se neki koji nisu dovoljno moćni postave u biblioteku i oni na tome budu zahvalni. Računa se da će oni tokom kampanje obezbediti stranci nekoliko moćnih prijatelja iz oblasti umetnosti i nauke.\nКada te partija postavi na poziciju, ona zna koliko može da očekuje; kada stranački prvak postavlja ljude, to nisu ljudi koje on ne poznaje jako dobro; ove stvari nisu transparentne. Postoje ljudi u stranci koji su za to zaduženi, oni dobijaju novac za stranku, dok se drugi bave ostalim stranačkim poslovima. Javne nabavke se još uvek mogu „namestiti“. Raspišete tender, podnesete ponudu, uz koju podnesete još dve formalne ponude da bi se ispunila zakonska norma. Od dobijenog novca, deo se daje partiji, u nekim slučajevima deo novca odlazi i u privatne ruke, doku nekima ne... Ne postoji stroga partijska kontrola, samo očekivanja...\nIspitanik, lokalni političar\nNa primer, bio je jedna sastanak u Klubu privrednika na kome je odlučeno da bi bilo dobro da se investira u poljoprivredu, ali da postoji jedan podzakonski akt koji nam ne odgovara. On nas sprečava da imamo profit... profit će biti prepolovljen. Onda razgovaramo sa političarima i ako oni procene da je to u njihovom interesu oni posežu za revizijom zakona ili podzakonskog akta.\nIspitanik, veliki privrednik\nDakle, partijski prvak ti kaže koja je njegova cena i onda je na tebi da odlučiš da li hoćeš da platiš ili ne (smeh). Mislim da političke stranke prikazuju ovaj novac kao sponzorstvo. Ovo nije isto kao harač, tj. regularno i redovno plaćanje političkoj partiji, već je neka vrsta „slobodne“ donacije.


Kampanja „Možeš i ti biti uspešan/a“ - Humanitarniradio.inf\nmaj 18, 2021 „Možeš i ti biti uspešan/a“, Kampanja, kragujevac, maj 2021\n„Možeš i ti biti uspešan/a“, naziv je kampanje koja ima za cilj motivaciju mladih kroz primere dobre prakse već uspešnih mladih sugrađana koji su izgradili svoje karijere uz lično angažovanje i podršku grada Kragujevca i njegovih institucija.\nNaš cilj je da upoznamo mlade sugrađane o onome što grad nudi u pogledu obrazovanja, edukacije, zapošljavanja, društvenog i kulturnog života. Budućnost grada se zasniva na ostanku mladih što zahteva našu neiscrpnu potrebu aktivnog prezentovanja dobrih mogućnosti grada. Smatramo da će sama akcija biti inspirativna po mlade, kao i usmeravajuća po pitanju njihovog obrazovanja, usavršavanja i profesionalnog ostvarivanja. Svako od nas je prilikom odabira svog budućeg poziva pronalazio uzor u svom već ostvarenom prijatelju, rođaku, poznaniku. Danas želimo da mladi prošire vidike o pozivima kojima mogu da se odazovu u budućnosti. Odlazak iz grada ili države ne sme biti jedino rešenje mladom čoveku – kaže Stefan Jovanović, pomoćnik gradonačelnika za omladinu i saradnju sa Univerzitetom.\nKako veliki uticaj na to koga će mladi izabrati za uzore imaju mediji, društvene mreže, kampanja će sadržati video spotove o uspešnim mladim ljudima koji će javno podeliti svoje životne priče, govoriti o životnim načelima, vrednostima u koje veruju i putu do uspeha. Poruke koje šaljemo mladima treba da budu potkrepljene primerima, jer ako ono što pričamo mladima i ono što radimo bude u raskoraku, neće imati poverenja u odrasle i neće ih uzimati kao uzore.


OVO SE KRILO OD SVETA Dan kada su se rastale komšije, kada su SRBI I MUSLIMANI PLAKALI ZAJEDNO (VIDEO)\nU selu Vrhbarje koje se nalazi u blizini Sokoca u Bosni, živeli su zajedno Srbi i Muslimani do potpisivanja Dejtonskog sporazuma 1995. godine. Tada je BiH podeljena na dva dela, muslimansko-hrvatsku federaciju i Republiku Srpsku, a ljudi su morali da se rastanu.\nOvo selo je pripalo srpskom entitetu, a Muslimani su odlučili da se isele, iako su mnoge godine proveli zajedno i u tom mestu stekli prijatelje za ceo život.\nNa snimku koji je objavljen u maju 2013. godine, i danas ima skoro milion pregleda, prikazan je rastanak suseda koji tvrde da nikad nisu imali probleme i sukobe, iako su neki od njih Srbi a neki Muslimani.\nTako se u kratkom prilogu pojavljuju Suno i Neđa, prijatelji koji su živeli zajedno i delili sve 68 godina. Muslimani su pričali o svojim srpskim komšijama kao o najboljim ljudima i osobama koje će im nedostajati kada napuste domove.\nPROČITAJTE: „LEZITE DOLE!“: Uznemirujući snimak kamenovanja autobusa sa srpskim vernicima na Kosovu i Metohiji\nNjihove priče i reči su potresne i pružaju nam sasvim drugačiju sliku o onome što se dešavalo pre 23 godine na ovim prostorima.


Član 40. stav 4. Zakona o prekršajima Republike Srpske\nAko podnosilac zahtjeva vrati sudu neispravljen zahtjev sud će zahtjev odbaciti i obustaviti prekršajni postupak.\nIz stanje predmetnog spisa proizlazi da je, po prigovoru branioca okrivljenih, prvobitno dostavljeni zahtjev za pokretanje prekršajnog postupka, vraćen podnosiocu zahtjeva na dopunu, bez pismene naredbe postupajućeg sudije, nego je na usmenom pretresu sud prihvatio prijedloge stranaka da se zahtjev dopuni što je podnosilac zahtjeva i učinio dopunom od 06.11.2007.godine.\nNa osnovu ponovnog prigovora branioca okrivljenih da se postupak obustavi, jer zahtjev za pokretanje prekršajnog postupka ne sadrži obavezne elemente propisane članom 40. Zakona o prekršajima Republike Srpske, sud podneskom od 17.01.2008.godine dostavlja zahtjev podnosiocu kako bi ga ponovo uredio, što podnosilac i čini, tako što ispravlja naziv pravnog lica i upisuje tačan registarski broj vozila.\nOdredba člana 40. stav 4. Zakona o prekršajima Republike Srpske, propisuje postupanje suda u situaciji kada mu je dostavljen neuredan zahtjev, kao i dva načina na koje podnosilac zahtjeva može postupiti prilikom otklanjanja nedostataka u zahtjevu, a to je ili da vrati neispravljen zahtjev ili da ge ne vrati uopšte.\nU konkretnom slučaju podnosilac zahtjeva je vratio neispravljen zahtjev, pa je u skladu s tim prvostepeni sud morao odbaciti isti kao neuredan i analogno tome obustaviti postupak, jer ukoliko nema zahtjeva za pokretanje prekršajnog postupka koji sadrži obavezne elemente propisane članom 40. stav 1. Zakona o prekršajima Republike Srpske, nema ni postupka.\nKako je prvostepeni sud postupio protivno odredbi člana 40. stav 4. Zakona o prekršajima Republike Srpske, učinio je bitnu povredu prekršajnog postupka, zbog kojih se postupak nije mogao ni voditi pa je u smislu člana 68. stav 1. Zakona o prekršajima Republike Srpske prvostepeno rješenje preinačio i prekršajni postupak protiv okrivljenog obustavio.\n(Rješenje Okružnog suda u Banjoj Luci broj: 011-0-Pžp-08-000 914 od 19.11.2008.godine).


Prava Crna Gora: Dajkoviću stigao poziv za zatvor – Borba\nPrava Crna Gora: Dajkoviću stigao poziv za zatvor\nDvije sedmice nakon što je lider DNP-a, Milan Knežević, otišao na izvršenje zatvorske kazne, poziv za spuški zatvor stigao je i Generalnom sekretaru Prave Crne Gore, Vladislavu Dajkoviću, zbog događaja na protestima Demokratskog Fronta 2015. godine, saopšteno je iz Prave Crne Gore.\n“U obrazloženju rješenja kojim se Dajkoviću novčana kazna zbog hapšenja na pomenutim protestima protiv režima, preinačuje u osam dana zatvorske kazne, stoji da je Dajković odbio da plati novčanu kaznu. Dajković je na suđenju obrazložio da “Đukanovićevim privatnim sudovima ne želi da plati ni jedan jedini cent, pogotovo imajući u vidu da je mirno protestvovao protiv 30-godišnje vlasti, te da je osuđen na pravdi Boga””, dodaje se u saopštenju.\n“Imajući u vidu da je Generalni sekretar naše političke partije, ujedno i šef Izbornog štaba kandidata za predsjednika Crne Gore, Marka Milačića, Dajkovićevu zatvorsku kaznu, koja je stigla u jeku predsjedničke kampanje, bilo da je riječ o osam sati, osam dana ili osam mjeseci – doživljavamo kao novi skandalozni udar na našu partiju, ali i na našeg predsjedničkog kandidata.\nUkoliko Dajković nasilno bude odveden u spuški zatvor, on će, nakon predsjednika Marka Milačića, postati drugi funkcioner naše partije koji je u svega nekoliko mjeseci razmaka pošao na izdržavanje zatvorske kazne, iz strogo političkih razloga, odnosno politički motivisane presude”, saopšteno je iz partije.\nVučić o Kosovu: Protiv sam zamrzavanja konflikta, moramo naći rješenje\nVučurović: Dželat Srba i Crnogoraca sa Kosova podržao Mila


Korupcija i dalje rasprostranjena\nBeta 13. decembra 2015. 13:10\nDirektorka Agencije za borbu protiv korupcije Tatjana Babić izjavila je da su u borbi protiv korupcije preduzeti neki važni koraci, ali da sudeći po predstavkama gradjana u mnogim oblastima postoje problemi i situacija je „daleko od ružičaste“.\nBabić je za agenciju Beta rekla da je jedan od najrasprostranjenijih oblika korupcije, u širem smislu, sukob interesa javnih funkcionera.\nKao jedan od primera ona je navela takozvano „rodjačko zapošljavanje“ koje je, kako tvrdi, i dalje veliki problem, naročito u školama.\nKada je reč o radu javnih preduzeća, gradjani najčešće ukazuju na odabir rukovodstva po partijskoj pripadnosti i nenamensko trošenje para, kao i na nepostojanje adekvatnog nadzora nadležnih ministarstava i inspekcija nad radom javnih preduzeća, što je dovelo do nagomilavanja dugova.\n„Ukazuje se i na velike probleme u sprovodjenju javnih nabavki, što je, sudeći po iznosima, možda i najveći problem kada je reč o trošenju novca“, navela je Babić.\nPrema njenim rečima, nema istraživanja koja bi precizno pokazala koliko novca gradjani Srbije i državni budžet izgube usled ovakvih malverzacija, ali je svakako reč o ogromnim sumama.\nOna je rekla da je potrebno precizirati pravila za odabir direktora javnih preduzeća i podsetila da je Agencija takvu inicijativu uputila još u avgustu 2014. godine.\n„Prema sadašnjim propisima postoje široka diskreciona ovlašćenja organa nadležnog za imenovanje direktora javnog preduzeća, koji može da, bez obzira na rezultate i predlog akta, sa liste izabere bilo kog kandidata. Izmena zakona treba da omogući da najbolji kandidati budu birani na ove funkcije“, kazala je Babić.\nDirektorka Agencije za borbu protiv korupcije kao problem navela je i da u Srbiji još postoji prostor za „nagomilavanje funkcija“ i istakla neophodnost donošenja zakonskog rešenja koje će to sprečiti.\n„Ima funkcionera koji u isto vreme obavljaju po tri ili četiri funkcije. Davno je to bilo, ali imali smo i primer rekordera koji je obavljao desetak poslova i funkcija u isto vreme“, kazala je Babić.\nDodala je da je pored moguće korupcije, u takvim slučajevima potrebno zapitati se i da li je neko sposoban da obavlja toliki broj poslova na kvalitetan način i koje rezultate može da postigne.\nOna je ukazala i da su, pored javnih preduzeća, plodno tle za korupciju i nenamensko trošenje para i političke partije.\n„Gradjani ukazuju i na izvlačenje novca iz javnih preduzeća radi finansiranja političkih stranaka“, kazala je Babić i kao slikovit primer koji je Agencija uočila u kontroli finansiranja političkih aktivnosti, navela kupovinu ulaznica za fudbalske utakmice, što se kasnije u izveštaju prikaže kroz specifikaciju troškova za rad sa članstvom.\nBabić je navela i da se pojedine političke stranke često bave aktivnostima koje se ne mogu smatrati političkim, poput „humanitarnih davanja ili lekarskih pregleda“.\nPrema njenim rečima, takodje, nisu retki ni primeri da stranke kasne sa podnošenjem finansijskih izveštaja, kao i da funkcioneri izbegavaju prijavljivanje imovine.\nKao prostor za manipulaciju direktorka Agencija za borbu protiv korupcije vidi i to što zakon ostavlja mogućnost da funkcioneri prebace imovinu na punoletno dete ili nekog bližeg člana porodice. Ona smatra da je potrebno izmeniti zakon i u ovoj oblasti.\nBabić je, ipak, podsetila da Agencija nema mehanizme prisile kojima bi mogla da reaguje u nekim spornim situacijama, već da samo može da izrekne preporuku za nečije razrešenje ili konstatuje da je neko prekršio zakon. Ostatak posla treba da obave policija, sudovi i tužilaštvo, a to nije uvek slučaj.\nAgencija nailazi i na probleme u prikupljanju podataka, pa se direktorka Tatjana Babić zalaže da novim zakonom Agenciji za borbu protiv korupcije bude dozvoljen neposredan pristup podacima drugih organa.\nBabić je kazala da se Agencija na čijem je čelu ne suočava sa direktnim pritiscima, ali da na odnos prema njoj ukazuje činjenica da državni organi neretko ignorišu i ne razmatraju na pravi način njene preporuke ili mišljenja.\nKao primer navela je podatak da Skuština Srbije nije ni razmatrala izveštaje o radu Agencije za 2011. i 2014. godinu.


Testovi za praćenje HIV-a | AIDSresurs web portal\nPočetna › Aktuelnosti › Testovi za praćenje HIV-a\nTestovi koji se primenjuju u redovnoj kotroli i lečenju HIV infekcije (PCR, CD 4 i test rezistencije) uvršteni su pre petnaestak dana na listu dostupnih zdravstvenih usluga od strane Republičkog fonda za zdravstveno osiguranje. Inače, ovi testovi se primenjuju u redovnoj kliničkoj praksi, do sada su bili nabavljani isključivo iz donacija i nisu bili deo zvaničnog zdravstvenog sistema Srbije, iako predstavljaju osnovu u lečenju. Ovaj postupak omogućava da testovi budu ubuduće nabavljeni od strane RFZO-a odnosno Kliničkih centara i da budu redovno dostupni pacijentima.\nOvaj pozitivan ishod je rezultat akcije zagovaranja za bolje uslove lečenja HIV pozitivnih osoba koju je prokrenuo Q-klub početkom godine. U martu 2011. održan je sastanak sa predstavnicima RFZO-a, Ministarstva zdravlja i lekara Infektivne klinike na kome je dogovoreno da ovi testovi budu stavljeni na listu.\nDobre vesti su da se to najzad desilo. Ova situacija nije garancije da će ovi testovi biti sve vreme dostupni pacijentima ali ipak ozvaničava ovaj deo lečenja i nameće obavezu odgovornosti pružaocima zdravstvene nege.


Salihi: Od ministarke smo tražili asfaltiranje glavne ulice u Bujanovcu - Bujanovačke\nPočetna EKONOMIJA Salihi: Od ministarke smo tražili asfaltiranje glavne ulice u Bujanovcu\nSalihi: Od ministarke smo tražili asfaltiranje glavne ulice u Bujanovcu\nBujanovačke10. apr 2019.EKONOMIJA, NASLOVNA0\nDobili smo uveravanja od ministarke da će se naš zahtev ozbiljno razmotriti: Salihi\nBujanovac, 10. april 2019. – Predstavnici Opštine Bujanovac zatražili su od ministarke Zorane Mihajlović da finasijski podrži najveće infrastrukturne projekte lokalne samouprave, a najizglednije šanse su za finansiranje kompletne rekonstrukcije glavne ulice u Bujanovcu, rekao je Bujanovačkim šef kabineta predsednika opštine Rahim Salihi.\nNa sastanku predstavnika lokalnih samouprava Pčinjskog okruga sa potpredsednicom Vlade Srbije i ministarkom građevinarstva, saobraćaja i infrastrukture u utorak u Vranju, razgovaralo se o uključivanju države u lokalne infrastrukturne projekte.\nSalihi je u ime Opštine Bujanovac kandidovao projekat transfer stanice, prečišćavanja otpadnih voda i kao hitnu potrebu, rekonstrukciju, odnosno asfaltarnje Ulice Karađorđa Petrovića u Bujanovcu.\n„Glavna ulica je u veoma lošem stanju i pored nastojanja nadležnih službi i tekućeg održavanja, kao što je nedavno krpljenje udarnih rupa. U planu je asfaltiranje cele ulice, od ulaza u grad do Doma zdravlja, a služba za investicije već radi na projektnoj dokumentaciji“, istakao je Salihi.\nPo njegovim rečima, postoje izgledne šanse da se projekat zajednički realizuje u toku godine.\n„Dobili smo uveravanja od ministarke da će se naš zahtev ozbiljno razmotriti. Na nama je da što pre pošaljemo sve potrebne informacije, od dužine trase do cene projekta“, naveo je šef kabineta.\nZa realizaciju bi trebalo da bude angažovano Javno preduzeće „Putevi Srbije“. Ministarka je u Vranju rekla da će država za projekte u okrugu uložiti 1,7 milijardi dinara.\nTAGasfaltiranje glavna ulica Zorana Mihajlović\nPrevious PostPočelo montiranje transfer stanice Next PostU planu fudbalska utakmica američke i srpske vojske\nMihajlović: Otvaranje Grdelice u subotu


Moskva šokirana ciničnim ubistvom Pavla Šeremeta - 20.07.2016, Sputnik Srbija\nMoskva šokirana ciničnim ubistvom Pavla Šeremeta\nU Moskvi su šokirani ciničnim ubistvom državljanina Rusije Pavla Šeremeta u centru Kijeva. Odlazak u Ukrajinu bio je koban za novinara, dok u Rusiji nije bio... 20.07.2016, Sputnik Srbija\n18:10 20.07.2016 (Osveženo: 21:15 20.07.2016)\n© AFP 2021 / Sergei SUPINSKY Ukrajinski policajci na mestu eksplozije i ubistva novinara Pavela Šeremeta u Kijevu.\nU Moskvi su šokirani ciničnim ubistvom državljanina Rusije Pavla Šeremeta u centru Kijeva. Odlazak u Ukrajinu bio je koban za novinara, dok u Rusiji nije bio ugrožen, saopštilo je rusko Ministarstvo spoljnih poslova.\n„Šokirani smo ciničnim ubistvom državljanina Rusije Pavla Šeremeta u centru Kijeva. U Rusiji su ga poznavali i uvažavali kao novinara i profesionalca“, naveli su u ruskom ministarstvu.\n„Pavel Šeremet bio je čovek od principa koji je često kritikovao vlast. Njegov građanski stav jasno se video u govorima i publikacijama, njegov pogled nije se uvek poklapao sa zvaničnim. Međutim, u Rusiji, uprkos razlikama u mišljenju, nikada mu nije pretilo fizičko nasilje zbog njegove profesionalne aktivnosti“, istakli su u ruskom Ministarstvu.\n„Nažalost, prelazak u Ukrajinu bio je za njega koban. Šeremet je postao još jedna žrtva sistema koji danas vlada u ovoj zemlji.“\nU Ministarstvu su dodali da računaju na objektivnu i detaljnu istragu pogibije ruskog državljanina. „Nadamo se da će lanac nekažnjenih ubistava ipak biti prekinut. Računamo da će istraga ovih zločina biti objektivna i detaljna i da će počinioci biti izvedeni pred lice pravde“, saopštili su u ruskom Ministarstvu. Istovremeno, Ministarstvo smatra da su se u današnjoj Ukrajini odmah našli oni koji su u svojim glavama, zatrovanim rusofobijom, u ovom brutalnom zločinu pronašli neki „ruski trag“.\nU Ministarstvu su podsetili da ovo nije prvo ubistvo novinara u Ukrajini. „Još uvek ne postoje ubedljivi rezultati u predmetu Georgija Gongadzea, Olesje Buzine, kao i novinara koji su poginuli u zoni sukoba u jugoistočnom delu zemlje“, saopštilo je Ministarstvo.\n„Pozivamo specijalizovane međunarodne strukture i organizacije za ljudska prava da koriste sav svoj uticaj na zvanični Kijev kako bi Ukrajina poštovala osnovne principe međunarodnog prava za osiguranje bezbednosti novinara“, dodali su u Ministarstvu.\nU Ministarstvu su izjavili saučešće porodici i prijateljima poginulog novinara, kao i novinarskoj zajednici.


Terapija za decu obolelu od Hanterovog sindroma – Eklinika.rs\nTerapija za decu obolelu od Hanterovog sindroma\nPosted By: eklinika 18. februara 2014.\nRepublička stručna komisija Ministarstva zdravlja predložila je danas da se iz posebnog budžetskog fonda za retke bolesti, pored obolelih od Gošeove bolesti i mukopolisaharidoze tip 2, leči i sedam dečaka obolelih od Hanterovog sidroma.\nDržavni sekretar Minisarstva zdravlja Periša Simonović rekao je Tanjugu da se stručna komisija odredila da se iz posebnog fonda leče sva deca obolela od retkih bolesti za koje postoji lek i koji je registrovan u Srbije.\nPrema predlogu budžeta za 2014. godinu, Fond za retke bolesti raspolaže sa 280 miliona dinara, a prema rečima Simonovića za lečenje 18 mališana obolelih od Gošeove bolesti mukopolisaharidoze tip 2, Hanterovog sidroma do kraja godine biće potrebno još 120 miliona dinara.\nMinistarstvo zdravlja, prema njegovim rečima, podržalo je inicijativu Nacionalnog udruženja za retke bolesti da se i društveno odgovorne kompanije uključe u obezbedjivanje nedostajućih sredstava, pre svega operateri mobilne telefonije.\n„Ministar (Rasim) Ljajić je primio danas jednu zajedničku delegaciju i obećao da sa predstavnicima ovih institucija tokom naredne nedelje dogovorimo mehanizme kojim bi se obezbedila sredstva“, naglasio je Simonović.\nOn je dodao da je sledeći potez da se ova inicijativa što pre pretvori u konkretan dogovor sa operaterima mobilne telefonije i da je nezahvalno u ovom momentu procenjivati u kom vremenu će se realizovati.\n„S obzirom na to kakva je inicijativa mi se nadamo da će to biti realizovano vrlo brzo. Onda će se ta sredstva uz zaključak vlade sliti u Republički fond za zdravstveno osiguranje gde će se rešavati o svakom pojedinačnom slučaju“, kaže državni sekretar.\nOn dodaje da je Ministarstvo zdravlja uputilo inicijativu Republičkom fondu za zdravstveno osiguranje da se analize na retke bolesti rade u svim laboratiorijama u Srbiji koje imaju akreditovane programe o trošku RFZO.\n„Ministarstvo je ponovilo inicijativu da je neophodno da ukupono dijagnostikovanje retkih bolesti bude o trošku RFZO“, naglasio je Simonović.\nOn je podsetio da se od 2003. godine blizu 50 dece i odraslih leči kroz humanitarne programe. Reč e o obolelima od Gošeove bolesti tip 1 i tip 3 i jedno maloletno lice obolelo od Pompeovog sindroma.


Oreska - Užice : Naše Užice - ERA OJADIO DVE STRANE BANKE - forum Uzicana - mesta: Uzice, Pozega, Arilje, Ivanjica, Kosjeric, Bajina Basta, Priboj, Prijepolje, Zlatibor - Cajetina, Nova Varos, Sjenica\nOreska - Užice > UŽICE > Naše Užice > Tema: ERA OJADIO DVE STRANE BANKE\nAutor Tema: ERA OJADIO DVE STRANE BANKE (Pročitano 805 puta)\nERA OJADIO DVE STRANE BANKE\n« poslato: 27.12.2005. 20:17:55 »\nOsumnjičeni Anđelko Aćimović nabavio više falsifikovanih "viza" i "master" kartica, sa kojima je kupovao belu tehniku po Beogradu\nBeogradska policija privela je istražnom sudiji Anđelka Aćimovića (45) i Dragana Aleksića (43) iz Užica zbog osnovane sumnje da su u proteklih mesec dana na teritoriji Beograda izvršili više krivičnih dela prevare i falsifikovanja isprava. Oni su oštetili Sosijete ženeral banku za oko 380 hiljada dinara i banku Inteza A. D. Beograd za iznos od oko 580 hiljada dinara.\nOsumnjičeni Aćimović je nabavio više falsifikovanih "viza" i "master" kartica, sa kojima je plaćao robu u više prodavnica u Beogradu. Oktobra ove godine Aćimović je došao u Beograd i tu iznajmio stan. Početkom novembra stupio je u kontakt sa državljaninom Belorusije, svojim poznanikom, od koga je tražio da mu nabavi falsifikovane "viza" i "master" kartice na srpska imena. Poznanik mu je sredinom novembra doneo više falsifikovanih kartica na imena Milan Tekić i Goran Vasić.\nDogovor je bio da kupljenu robu dele tako što će Aćimović za sebe zadržati deset odsto, a ostatak će uzeti beloruski državljanin. Aćimović je svojeručno potpisao falsifikovane platne kartice na pomenuta imena. Potom je pozvao Dragana Aleksića i angažovao ga da ga vozi njegovim kolima do prodajnih mesta u Beogradu.\nPrilikom pretresa iznajmljenog stana osumnjičenog Aćimovića pronađena je veća količina tehničke robe, a u njegovom novčaniku četiri platne kartice na ime Gorana Vasića i Danijele Klosi, kao i falsifikovana lična karta Gorana Vasića, ali sa fotografijom Aćimovića.


Civilni sektor protiv ulice Tijaniću - Društvo - Dnevni list Danas\nPočetna » Vesti » Društvo » Civilni sektor protiv ulice Tijaniću\nPovodom inicijative da se ulica u Novom Beogradu nazove imenom nekadašnjeg generalnog direktora RTS-a\nCivilni sektor protiv ulice Tijaniću\nJ. D.19.10.2018. 12:46\nČak 14 nevladinih organizacija, na čelu sa Ženama u crnom, usprotivilo se juče predlogu da se ulica u Novom Beogradu u kojoj je živeo nekadašnji generalni direktor Radio-televizije Srbije i novinar Aleksandar Tijanića nazove njegovim imenom.\n„Ta opskurna ličnost, specijalizovana za prikupljanje kompromitujućih informacija radi ucene („nemoj ja da počnem da pričam“), rodonačelnik prljavog novinarstva, savetodavac kontroverzne braće Karić, ministar u zločinačkoj Miloševićevoj vladi i promoter knjiga Mire Marković, ne zaslužuje ulicu“, smatra civilni sektor povodom inicijative Udruženja novinara Srbije (UNS) da Tijanić dobije ulicu u Beogradu.\nKako naglašavaju nevladine organizacije, Tijanić treba da ostane zapamćen i po podloj ulozi u ubistvu Zorana Đinđića. „Njegova izjava: „Ako Đinđić preživi, Srbija neće“, data u vreme kada je bio visoki državni funkcioner, savetnik predsednika Republike, shvaćena je kao naredba da se Đinđić ubije i ta naredba je odmah izvršena, čime počinje proces povratka Srbije u mračne devedesete godine. Sve rečeno upućuje na zaključak o jednoznačnoj moralnoj i političkoj neprihvatljivosti slavljenja te problematične ličnosti“, navodi se u današnjem saopštenju civilnog sektora.\nStav da Tijanić ne zaslužuje ulicu, osim Žena u crnom, podržali su i Savez antifašista Srbije, Helsinški odbor za ljudska prava u Srbiji, Komitet pravnika za ljudska prava – YUCOM, Inicijativa mladih za ljudska prava, Autonomni ženski centar, Rekonstrukcija ženski fond, Ženski prostor iz Niša, Udruženje žena Peščanik iz Kruševca, Alternativni centar za devojke iz Kruševca, SOS telefon za žene i decu žrtve nasilja iz Vlasotinca, Nena – grupa za mir i prava žena iz Leskovca, Žene Polimlja iz Prijepolja i Ženska inicijativa Vojvodine iz Novog Bečeja.\nInače, inicijativu UNS-a, koja obuhvata i novinara Bogdana Trnanića, podržao je zamenik gradonačelnika Beograda Goran Vesić, a predlog je već predat Komisiji za spomenike i nazive trgova i ulica Skupštine grada Beograda. Vesić je izrazio želju da se inicijativa nađe na dnevnom redu narednog zasedanja Skupštine grada u novembru.\nAleksandar Tijanićinicijativaulicažene u crnomBeograd\nVeliki broj zaražene dece, a još veći broj zaraženih nastavnika i pomoćnog osoblja, već danima onemogućavaju normalno odvijanje nastave u osnovnim školama na teritoriji grada Zrenjanina.\nSavo Manojlović iz "Kreni-Promeni" kaže da neće prihvatiti moratorijum...\nEr Srbija nastavlja sa ekspanzijom svoje mreže, uspostavljanjem direktnih...\nVeroljub Stevanović je za Danas potvrdio da je sa...


RSS: Poštujemo odluku državnih organa, EHF pokrenuo proces – Svijet Rukometa\nRedakcija 24. Marta 2018.\nRukometni savez Srbije saopštio je da u potpunosti poštuje odluku državnih organa oko otkazivanja kvalifikacionog turnira za Svjetsko prvenstvo juniorki, na kome je u Kovilovu bilo planirano da se sastanu Srbija i Kosovo, ali i da očekuje kaznu Evropske rukometne federacije.\n– RSS poštuje u potpunosti da se otkaže turnir koji je ovog vikenda trebalo da se održi u Kovilovu. Evropska rukometna federacija zahtjevala je od Saveza da se u subotu do 11 sati izjasni o sudbini turnira, a RSS je obavijestio da ga neće biti, odnosno da se otkazuje – piše u saopštenju na sajtu RSS.\n– S obzirom da je naša juniorska reprezentacija već diskvalifikovana sa turnira, EHF će odlučiti kada, gdje i u kojoj formi će on biti održan.\nZbog otkazivanja turnira izvjesno je da RSS čeka kazna krovne rukometne kuće u Evropi.\n– Arbitražni sud EHF pokrenuće u narednih nekoliko dana proces u vezi sa otkazivanjem turnira. Odluka o eventualnoj kazni biće donijeta u narednih nekoliko nedelja o čemu će javnost biti blagovremeno obavještena – zaključuju iz RSS.\nPrevious: MUP zabranio i ostale utakmice Kosova u Beogradu\nNext: Koje su moguće posljedice po Rukometni savez Srbije\nRukometni savez Srbije pomaže klubove, smanjene članarine i troškovi službenih lica 20%


Optužnica za falsifikovanje novca Optužnica za falsifikovanje novca\nOptužnica za falsifikovanje novca\nObjavljeno: 7. 12. 2017 u 12:44h\nTužilaštvo BiH podiglo je optužnicu protiv Mirka Trivana i Aleksandra Budiše koja ih tereti za falsifikovanje novca.\nOptuženi se terete da su u Kotor Varošu, 24. januara 2016. godine počinili dvije krivično pravne radnje tako što su prethodno pribavili falsifikovane novčanice u apoenima od po 20 i 50 KM, za koje su znali da su falsifikovane, te ih na osmišljen način stavljali u opticaj u namjeri da ih upotrijebe kao prave, nanoseći na taj način štetu građanima i pravnim subjektima, saopšteno je iz Tužilaštva BiH.\nPrema navodima optužnice, optuženi su falsifikovane novčanice u apoenu od 50 KM u dva navrata stavili u promet u ugostiteljskim objektima plaćajući račune za poručena pića, odnosno pokušali da plate radi dobivanja kusura u ispravnim novčanicama, u čemu su ih po dojavi građana zatekli policijski službenici.\nPrilikom pretresa putničkog vozila u vlasništvu optuženog Mirka Trivana, koji je obavila banjalučka policija pronađene su četiri falsifikovane novčanice, i to jedna u apoenu od 50 KM i tri novčanice u apoenima od 20 KM.\nOptužnica je proslijeđena Sudu BiH potvrđivanje.


Mladi treper Seen zaintrigirao je javnost visokobudžetnim spotom za pesmu “Sve mi ide” nakon čije premijere se mnogo diskutovalo o brilijantskim ogrlicama i narukvicama koje su korišćene kao rekviziti u ekranizaciji ove numere s obzirom na to da Seen nije želeo da originali budu zamenjeni replikama.\nPevač koji živi u Švajcarskoj nije od onih koji štede novac, uprkos činjenici da je na početku karijere, pa je iz ljubavi prema muzici, ali i spostvenog hira napravio muzički studio kojim retko ko može da se pohvali. Preko 200 kvadrata luksuzno opremljenog prostora ostavlja bez daha, a on stvara muziku kako za sebe tako i za kolege.\nFoto: Estock/Časlav Vukojčić\n-Važno mi je da muziku stvaram sa najboljom opremom, a kako u studiju provodim više sati dnevno, želeo sam da sve bude luksuzno i skupo. O tome koliko je koštalo sve ovo, ne bih pričao, ali je sigurno da sam mogao da kupim nekoliko stanova – rekao je on.\nPrevious ArticleSAMO BEZOBRAZNI ODGOVORI: Ne želi više da odgovara na pitanja o majčinstvu! VIDEO\nNext ArticleZARAŽENA KORONOM: Bojana Lazić ne vodi današnju emisiju!


Milivojević: Beograd ima puno pravo da izađe iz Briselskog sporazuma – 24sata online\nBivši diplomata Zoran Milivojević kaže za RTS da je Zajednica srpskih opština crvena linija i da će od toga zavisiti nastavak dijaloga Beograda i Prištine. Ističe da ne dolazi u obzir za srpsku stranu da prihvati bilo koju reviziju izvornog sporazuma, kao i da Beograd ima pravo da izađe iz svega, jer sporazum nije ispoštovan sa druge strane.\nZoran Milivojević je, gostujući u Jutarnjem dnevniku RTS-a, naveo da se EU na neki način vraća u region i posle šest godina neaktivnosti sada pokušava da zauzme poziciju za koju smatra da je od njenog strateškog interesa.\nNa pitanje da li je Brisel zakasnio, Milivojević kaže da su izgubili puno vremena.\n“Nisu zakasnili ukoliko imaju mogućnosti, mehanizme i političku volju da preseku ovu situaciju u kojoj se sada nalazimo i da omoguće nastavak dijaloga, odnosno da isposluju ono što nisu uspeli da isposluju iz razloga koji su nama nepoznati, a to je da se sprovede Briselski sporazum”, rekao je Milivojević.\nNaglašava da je Zajednica srpskih opština crvena linija i da će od toga zavisiti nastavak dijaloga.\n“Ovoga puta Srbija apsolutno nema nikakvih mogućnosti da čini dalje ustupke zato što smo ušli u ove pregovore koji bi trebali da dovedu do nekakvog rezultata i zbog toga je ZSO prethodno pitanje. Za Srbiju je neprihvatljivo da se to pitanje ne reši kao prethodno pitanje i da se posle toga razgovora o drugim elementima normalizacije”, navodi Milivojević.\nUkazao je da je ZSO uslov za opstanak i položaj srpskog naroda na KiM i da bez toga neće biti moguće da se dijalog nastavi na kvalitetan način.\n“EU pokazala da ima razumevanja za ponašanje Prištine”\nSpecijalni predstavnik Evropske unije za dijalog Miroslav Lajčak je u poseti Prištini, a sutra stiže i u Beograd. Milivojević kaže da nije optimista da će to puno toga doneti.\n“Videćemo šta će Lajčak doneti, ali ja nisam optimista jer ono što je prethodilo njegovoj poseti Prištini i Beogradu je pokazalo da EU ima razumevanja za ponašanje Prištine. Ponašaju se na način koji dovodi u pitanje statusnu neutralnost, a EU bi morala da bude statusno neutralna”, ističe Milivojević.\n“Ako oni govore o tome da treba tražiti rešenja na pozicijama Prištine, da treba da se usvoje odluke ustavnog suda koje dovode u pitanje osnovni sporazum i ono što treba da bude ZSO to vam govori ustvari da oni imaju razumevanja za prištinsku stranu i na neki način vrše pritisak na Srbiju da i ona to prihvati”, dodaje Milivojević.\nNaglasio je da ZSO u izvornom sporazumu, koji je jedino relevantan, ima izvršna ovlašćenja i garantuje status srpskom narodu na KiM.\n“Ona se mora primeniti kada je reč o srpskoj strani u izvornom smislu i ne dolazi u obzir da se to na bilo koji način revidira”, rekao je Milivojević.\nPodsetio je da Briselski sporazum ima status međunarodnog sporazuma, jer je učestvovala i EU, a međunarodni sporazumi su stariji od bilo koji akata unutrašnjeg karaktera.\n“Prema tome ne dolazi u obzir za srpsku stranu da prihvati bilo koju reviziju bilo kog karaktera izvornog sporazuma. Važi ista priča kao kada govorimo o BiH i Dejtonu, dakle izvorni Briselski sporazum je relevantan i ukoliko ne dođe do toga onda Srbija ima puno pravo da i sama izađe iz onoga što je učinila po Briselskom sporazumu i da se stanje vrati na prethodno”, naglasio je Milivojević.\n“Na probi je međunarodna zajednica na čelu sa Briselom”\nUkazao je da Beograd ima pravo da izađe iz svega jer sporazum nije ispoštovan sa druge strane.\n“Da izađe iz institucija u koje je ušla poštujući odredbe sporazuma od tačke 7 do tačke 15. Prvih šest tačaka je rezervisano za ZSO, od 7. do 15. tačke su odredbe koje je Srbija ispoštovala odavno, još pre pet godina”, dodao je Milivojević.\nTvrdi da bi i sam izlazak iz kosovske vlade Srpske liste doveo u pitanje opstanak te vlade.\n“Na probi je međunarodna zajednica i to onaj deo koji podržava Prištinu, na čelu sa Briselom, i na probi je konkretno EU da li je u stanju da isposluje da sprovede ono iza čega je sama stala, jer EU isto kao i strane koje stoje iza sporazuma ima obavezu da ga poštuje, da poštuje samu sebe”, rekao je Milivojević.\nNaglasio je da se ponašanje Brisela razlikuje od ponašanja Vašingtona, jer SAD dokazuju da imaju mehanizme i mogućnost da deluju kada je reč o Prištini i da budu daleko efikasniji.\n“Pokazali su jednu efikasnost, pristupili su na realnim osnovama, nisu otvarali statusna pitanja nego su pristupili sa ekonomskim paketom i sa nečim što daje rezultat i što je na liniji normalizacije”, zaključio je Milivojević.\nTagovi: AlbanciBriselski sporazumKosovoPrištinaSrbijaZoran MilivojevićZSO\nGrad odao počast stradalima u NATO bombardovanju kod „Večne vatre”


Spremite se za beogradski Sajam etno hrane i pića › Made-in-Germany.rs\nNa Beogradskom sajmu će, od 21. do 24. novembra, biti održan trinaesti po redu Sajam etno hrane i pića, najveća i najstarija domaća izložba tradicionalnih prehrambenih proizvoda, uglavnom pravljenih rukom na starinski način od organski gajenih sirovina.\nSajamska promocija ovako odabranih gastronomskih etno proizvoda u funkciji je zaštite njihovog naziva i recepture, pronalaženja potencijalnih investitora u proizvodnji, poboljšanja kulture ishrane stanovništva, uvođenjem tradicionalnih proizvoda u ishranu, kao i poboljšanja zdravlja stanovništva, s obzirom na to da se uglavnom radi o organski gajenim sirovinama.\nManifestacija će posetiocima ponuditi i nove proizvode, kao i proizvode nastale na temeljima tradicije, što se iskazuje kao kreativnost proizvođača delikatesnih namirnica, ali i kao odgovor na potrebe zahtevnog tržišta. Pored prilike za uspostavljanje poslovnih kontakata, učesnici sajma će biti u prilici da se upoznaju i sa standardizacijama, pakovanjem, metodama prodaje i planovima institucija za unapređenje ove vrste proizvodnje.\nPokrovitelji 13. Sajma etno hrane i pića su Ministartvo poljoprivrede, šumarstva i vodoprivrede Republike Srbije i Grad Beograd, a pomoć u organizaciji pružili su i Privredna komora Srbije i Zadružni savez Srbije. Na prošlogodišnjem beogradskom Sajmu etno hrane i pića izlagalo je 342 učesnika, a posetilo ga je više od 5000 stručnih gostiju i posetilaca.\nOd MiG na 19/11/2018 / AKTUELNO / Ostavite komentar


ŠAMAC: Podrška privrednim subjektima u vrijeme epidemije - Glas Regije\nŠAMAC: Podrška privrednim subjektima u vrijeme epidemije\nNačelnik opštine Šamac Đorđe Milićević rekao je da je u Šamcu isplaćeno 55.000 KM na osnovu 123 pozitivno riješena zahtjeva privrednih subjekata za finansijsku podršku u uslovima epidemije virusa korona.\nMilićević je rekao novinarima da je Skupština opštine Šamac u vrijeme vanrednog stanja donijela set mjera preusmjeravanjem dijela sredstava za podršku privredi i da su podsticaje ostvarili svi privredni subjekti sa ovog područja koji nisu radili u vrijeme pandemije, nisu otpuštali radnike niti odjavlјivali djelatnost.\nPrema Pravilniku o uslovima i načinu ostvarivanja subvencija za održavanje postojećeg broja zaposlenih, privredni subjekti ostvarili su podsticaje od 200 KM po svakom radniku, ako je prijavlјen na puno radno vrijeme, a 100 KM za polovično radno vrijeme.\nMilićević je napomenuo da su u opštini Šamac za mjesec i po dana zaprimili 138 zahtjeva od privrednih subjekata, pozitivno riješili 123 zahtjeva i isplatili 55.000 KM, te donijeli još jednu mjeru.\n„Novi set mjera podrazumijevao je oslobađanje plaćanja zakupnine pravnim licima za korišćenje poslovnih prostora u vlasništvu opštine Šamac dva mjeseca i oslobađanje od plaćanja opštinske komunalne takse za zauzimanje javne površine za staklene bašte, izložbena mjesta i postavlјanje kioska tri mjeseca“, naveo je Milićević.\nOn je dodao da je cilј bio održavanje postojećeg broja zaposlenih na ovom području.\n„Korona je, nažalost, imala poslјedice, a efekti će biti vidlјivi u narednim mjesecima. Skupština opštine će i na septembarskoj sjednici razmatrati novi set mjera. Želimo da održimo nivo privredne aktivnosti koji smo postigli do januara“, istakao je Milićević.\nOn je dodao da je bilo teško realizovati isplatu 55.000 KM privrednim subjektima u uslovima smanjenih prihoda opštine, napominjući da su u prvih pola godine ukupni prihodi manji za pola miliona maraka nego u istom periodu prošle godine.\nVlasnik građevinske firme „Zenit“ Veselin Blagojević rekao je da ta firma solidno posluje od 1998. godine, a da ih je epidemija „zetekla nepripremlјene, ali nije bilo posebnih problema“.\n„Bilo je manje prometa. Dobili smo subvenciju od opštine Šamac za zadržavanje broja zaposlenih u iznosu od 1.700 KM i to nam znači. Danas imamo devet zaposlenih, kao i prije korone, a imamo stalno potrebe za radnicima“, dodao je Blagojević.\nSljedeća PALI PLJAČKAŠI IZ ŠAMCA: Uhapšeni lopovi koji su ukrali 30.000 KM


Džoni Ranković 23. decembra u Božidarcu\nI. Đ. 6. decembra 2017. 04:00\nJedan od najmlađih rok gitarista i autora u Evropi Nikola Džoni Ranković održaće koncert sa svojim bendom „The Churlians“ 23. decembra u „Božidarcu“.\nRanković će predstaviti svoj autorski opus, a na bini će mu se pridružiti Žika Jelić (Yu grupa) na lapstilu, Dragoljub Crnčević Crnke (Point blank) na gitari, Vicko Milatović (Riblja čorba) na bubnju, Saša Lokner (Bajaga i Instruktori) na klavijaturama, Dragan Jovanović Krle (Generacija 5) na gitari i Zoran Radomirović Švaba (Električni orgazam) na basu.\nTom prilikom biće otvorena izložba rok fotografija čiji je autor Wood RS, a posetioci će moći i da kupe knjigu „Rokenrol u kandžama interneta 2“ autora Branimira Loknera i Predraga Jovanovića, u kojoj je Džoni Ranković najmlađi sagovornik.\nRanković je u Beogradu već nastupao (Taš, Rolerijada na Trgu…) ali ovo će biti njegov prvi samostalni autorski koncert.\nNajmlađi autorski rok bend na čelu sa neumornim Džonijem vredno je radio i na novim pesmama koje će predstaviti u Božidarcu.\nKarte se mogu kupiti u „Felix Shopu“ (TC Sremska) ili putem mejla info@johnnyrankovic.com, kao i u „Božidarcu“ na dan koncerta po ceni od 400 dinara.\nbožidaracnikola džoni ranković


Uranij kod Prevlake: 'Ma nije to osobito opasno za ljude i okoliš' - NewsHub\nUranij kod Prevlake: 'Ma nije to osobito opasno za ljude i okoliš'\n2014. rujan 15 18:43\nNa rtu Arza, na ulazu u Bokokotorski zaljev, preko puta Prevlake, još uvijek se nalazi oko devet kilograma osiromašenog uranija zaostalog nakon NATO-ova bombardiranja, naveli su stručnjaci Centra za ekotoksikološka ispitivanja (CETI) u Podgorici koji tvrde da to ne predstavlja osobitu opasnost za ljude i okoliš te da je to područje u posljednjih desetak godina više puta čišćeno od te radioaktivne i kancerogene tvari.\nKako u ponedjeljak prenose podgorički mediji, tijekom NATO-ova bombardiranja Srbije i Crne Gore 30. svibnja 1999. godine na rt Arza palo je više od 400 projektila s uranijem i tom prilikom kontaminirano je zemljište površine 30 000 četvornih metara. Stručnjaci CETI-a evidentirali su oko 87,9 kilograma osiromašenog uranija, od čega je od 2000. godine preko 90 posto uklonjeno.\n"Učinkovitost, odnosno postotak uklonjenog uranija je preko 90 posto od prvotnog broja ostataka s uranijskim materijalom", kazali su iz te institucije podgoričkom dnevniku "Dan" tvrdeći da je od svih kontaminiranih lokacija u Srbiji, Crnoj Gori, BiH, Kosovu i uopće u svijetu Arza prva koja je i službeno dekontaminirana te da za to ima provjeru i ocjenu Ujedinjenih naroda (UN) za okoliš (UNEP).\nKoordinatorica za okoliš u nevladinoj organizaciji Green Home Nataša Kovačević kazala je, međutim, da tvrdnja o malom postotku osiromašenog uranija na rtu Azra govori da sanacija nije u cijelosti obavljena, odnosno da je tijekom dvije i po godine došlo do integracije uranija u zemljištu, kamenjaru, vodi i živom svijetu.\nOna je navela da je u posao dekontaminacije uloženo oko 400 tisuća eura i da nije prihvatljivo da problem nije temeljito riješen do kraja.


EU oligarsi pomažu jačanje ekstremne desnice | Savremeni svet\nPočetna strana > Rubrike > Savremeni svet > EU oligarsi pomažu jačanje ekstremne desnice\n(The Australian, 04.06.2009)\nLideri Evropske Unije mrze izbore za Evropski parlament. Zašto? Zato što ta karikatura demokratskog odlučivanja razotkriva prezir koji Evropljani gaje prema oligarhiji koja vodi EU.\nAnketa sprovedena na 27.000 građana EU po narudžbini Evropskog parlamenta pokazuje da u proseku samo 34% njih planira da glasa na ovim izborima. U Britaniji, 30% anketiranih navelo je da sigurno neće glasati.\nApatija glasača je samo jedna strana priče. Postoji poprilično dokaza da je nedostatak interesovanja za evropske izbore podstaknut snažnim osećajem nepoverenja, nezadovoljstva i frustracije. Jedno nemačko istraživanje urađeno na 12.000 Evropljana pokazuje da 60% ispitanika smatra da je razlog zbog koga toliko njih ne želi da glasa to što su ih „lagali u predizbornim obećanjima“. Skoro polovina je rekla da oni „ne mogu ništa poboljšati glasajući“. U Poljskoj i Finskoj, skoro dve trećine ispitanika iskazalo je ovakav fatalistički stav.\nPolitička elita Evropske unije ima običaj da ovu glasačku apatiju prestavi kao nesrećnu posledicu pogrešne predstave koju narod gaji. Oni tvrde da njihov dobar učinak nije cenjen od strane javnosti koja jednostavno ne shvata šta oni rade. Nezainteresovanost ljudi retko se predstavlja kao krivica institucija EU. „To, što ljude ne zanimaju ovi izbori nije zbog toga što su oni kritični prema EU i njenim političkim procesima“, tvrdi Herman Šmit iz Centra za evropska društvena istraživanja u Manhajmu. Iz te perspektive, nedostatak interesovanja tumači se kao puki problem prezentacije. To je razlog zbog kog je Evropska komisija htela da privuče mlade glasače pomoću kul reklama na Em-Ti-Vi mreži.\nIpak, postoji poprilično dokaza da nezainteresovanost javnosti nije nenameravana posledica loših odnosa sa javnošću, već posledica projekta koji otvoreno pokušava da političko odlučivanje udalji od očiju evropskih građana.\nUpadljivo obeležje političkih procesa u EU jeste da su oni svesno zasnovani na principu „izolovanog“ odlučivanja. S tačke gledišta evropskih političkih elita, jedna od vrlina institucija EU jeste da ih one štite od onih vrsta pritisaka javnosti i oblika odgovornosti, kojima su izloženi u državnim parlamentima. Shodno tome, EU je u mogućnosti da usvoji programe koji bi se pokazali spornim i teškim za opravdavanje u uslovima veće parlamentarne otvorenosti.\nŠtaviše, političari mogu neprestano da se skrivaju iza nevidljivog procesa odlučivanja u EU tvrdeći da „to nije bila njihova ideja“ pre nego što dodaju da „nažalost, nisu imali izbora, osim da se slože sa ovom evropskom direktivom“.\nIzolovani proces odlučivanja oslanja se na institucije koje su zapravo izvan domašaja kontrole javnosti. Kako piše Bruno Voterfild u važnoj studiji za "Klub Manifesto", " u 21. veku iznikla je jedinstvena forma državništva", koja omogućava da se "sve više institucija od javnog značaja povuče u zatvoreni, privatni svet birokrata i diplomata". Zapravo, većina zakonskih akata EU napisana je od strane stotina tajnih radnih grupa koje je postavio Savet EU.\nSastanci Saveta ministara većinom se odvijaju iza zatvorenih vrata, a neizabrana Evropska Komisija jedina ima pravo da predlaže zakone. No, većina odluka Saveta Evrope tiče se stvari koje su prethodno već rešene zakonima unutar država. Tako dobijamo institucije koje su otporne na uticaj javnosti i napravljene kako bi se zaobišli uobičajeni oblici demokratske odgovornosti.\nNeminovna posledica institucionalizacije izolovanog procesa odlučivanja jeste smanjena mogućnost da evropski političari motivišu i inspirišu svoja izborna tela. Ono što liči na problem prezentacije, zapravo je posledica manira komunikacije koji je pogodan za manevrisanje iza paravana, ali ne i za javni angažman. Neminovno, oni se na kraju pokažu u pravom svetlu, kao birokrate, a ne politički lideri. Njihova nesposobnost dokazivala se iznova i iznova dok su se nosili sa zadatkom kome nisu dorasli - pridobijanjem podrške za predlog Evropskog Ustava na državnim referendumima\nDa li bi uopšte trebalo da nas iznenadi to što su odlučili da referendumi nisu potrebni za primenu Lisabonskog sporazuma?\nKada sve drugo ne uspe, oligarhija EU namerava da natera izborno telo na glasanje dizanjem panike. "Ukoliko ljudi ne budu glasali, postoji opasnost da ćemo imati više ekstremističkih stranaka ili onih koje su van umerenog spektra" u Evropskom parlamentu, upozorava Hans Gert Petering, predsednik ovog tela. Vapaji da se ekstremističke stranke spreče, a ne isticanje pozitivnih strana glasanja, bili su glavna poruka oligarhije EU povodom ovonedeljnih izbora. Termin "ekstremizam" koristi se tako slobodno da uključuje sve evroskeptike, uključujući i one koji odbacuju EU ali se deklarišu kao proevropski.\nParadoksalno, kultura izolovanog odlučivanja stvorila je okruženje koje podstiče rast političke frustracije i ogorčenosti.Manipulativan i nepošten manir zakonodavstva ojačava cinizam ljudi prema konvencionalnom političkom životu.\nŠto je još gore, izolovanje procesa odlučivanja direktno doprinosi obesmišljavanju javne sfere, koju isuviše ljudi već smatra bespotrebnom i beznačajnom. U takvim okolnostima, pokreti koji su u stanju da iskoriste ljutnju i nezadovoljstvo naroda u političke svrhe, u stanju su da postignu značajan uspeh.\nZbog toga ne čudi što su nacionalističke stranke desnice uspele da povećaju uticaj u zemljama kao što su Holandija, Austrija, Francuska i Poljska.\nZa razliku od partija umerenog spektra, ovi pokreti pobune nemaju problem da ukažu na nedostatak demokratije koji drma EU. Međutim, podrška koju ovakvi pokreti uživaju ne bi trebalo da bude shvaćena kao pohvala oživeloj evropskoj radikalnoj desnici, već kao rezultat političkog cinizma izazvanog ponašanjem oligarhije EU.\n(Tekst preuzet iz magazina "Australijen", http://www.theaustralian.news.com.au/story/0,25197,25583280-7583,00.html )


Hublot pomera granice novim Classic Fusion Chronograph Orlinski modelom - Lux Life luksuzni portal: Moda, Stil, Trendovi, Kolekcije 2019/2020...\nHublot brend skoro se udružio sa francuskim umetnikom Ričardom Orlinskim, kako bi podigli lestvicu luksuza u industriji časovničarstva, kreirajući prvi obojeni keramički časovnik, razbijajući klasični šablon crne, bele i sive boje.\nNjihova kreacija je predivni, polirani i jarko obojeni crveni keramički sat, nazvan Hublot Classic Fusion Chronograph Orlinski, koja je spremna da osvoji čitav svet. Dizajn kombinuje šablon oštrih trodimenzionalnih struktura koje možemo pronaći u delima Orlinskog, s tim što su one adaptirane Hublot metodama i prilagođene kućištima na najbolji mogući način.\nTokom Hublot godina razvoja, oni su uspeli ne samo da kreiraju crvenu keramiku, već i verziju koja je najsnažnija od svih. Jarko crvena keramika koja je ovoga puta predstavljena dobila je Vickers Hardness nivo 1500 HV1.\nPo svemu sudeći, Hublot brend je apsolutni vođa kada se radi o otkrćima povezanim sa keramikom i horologijom, ukidajući granice postavljene običnom belom i crnom njenom verzijom. ljudi već sada sa nestrpljenjem iščekuju novu boju Hublot časovnika, ali je pitanje kada će ona biti predstavljena, pošto im je trebalo čak četiri godine da implementiraju svoj koncept obojene keramike na proizvodnom modelu.\nHublot Classic Fusion Chronograph Orlinski dolazi sa odvažnim kućištem prečnika 45 mm, debljine 13.45mm, koje je kombinovano sa crvenom keramikom, stvarajući hrabru izjavu na svačijem ručnom zglobu. Model je vodootporan do 5 ATM i dolazi sa Hublot HUB1155 hronografskim mehanizmom, frenvencijom od 4 Hz i 42 sate rezerve energije.\nZadnji deo kućišta poseduje istu crvenu keramiku kao i ostatak ovog modela, sa safirnim prozorčićem kroz koji možemo videti besprekorni rad mehanizma. Model će doći sa gumenim crvenim kaišem, kako bi ceo bio u tonu.\nAko ste se kojim slučajem pitali Hublot Classic Fusion Chronograph Orlinski će biti ograničeno izdanje sa samo 200 komada i cenom od 24.100 dolara.


Odbojkaška reprezentacija Finske - Blic Sport\nSLEDI NOKAUT FAZA EP Odbojkaši mogu ponovo na Fince, zajedno lete u Krakov\nOdbojkaška reprezentacija Srbije igraće u četvrfinalu Evropskog prvenstva protiv pobednika meča Bugarska - Finska.\nKolaković: Bili smo stegnuti na startu šampionata jer branimo titulu prvaka Evrope\nSelektor odbojkaške reprezentacije Srbije Igor Kolaković rekao je da je zadovoljan reakcijom njegovog tima posle loših igara na startu Evropskog prvenstva u Danskoj i Poljskoj.\nLoš start nije skupo plaćen: odbojkaši Srbije protiv Danske u osmini finala EP\nOdbojkaška reprezentacije Srbije pobedila je Finsku sa 3:0, po setovima 25:20, 25:23, 25:15 u meču poslednjeg kola grupe C na Evropskom prvenstvu. U osmini finala će igrati u utorak protiv Danske, jednog od dva domaćina šampionata koje se još održava i u Poljskoj.\nKolaković: Nemamo karakter da igramo dva meča na visokom nivou\nSelektor odbojkaške reprezentacije Srbije Igor Kolaković ocenio je da je Finska zasluženo pobedila u drugom meču četvrtog vikenda Svetske lige u Tampereu, a da je njegova ekipa uspela "da iščupa bod ni iz čega". Srbija je izgubila od Finske sa 2:3.\nOdbojkaši poraženi od Finske u Svetskoj ligi\nNajbolji odbojkaši Srbije poraženi su od Finske sa 3:2 (25:23, 25:23, 22:25, 20:25, 15:11) u Tampereu, u drugom meču 4. kola Svetske lige.\nOdbojkaši Srbije bolji od Finske u Svetskoj ligi\nReprezentativci Srbije očekuju pobede u Finskoj\nReprezentativci Srbije u odbojci ocenili su da ih čekaju teški mečevi sa Finskom u Tampereu, ali veruju da će uspeti da ostvare dve pobede u duelu četvrtog vikenda Svetske lige i tako se revanširaju domaćoj selekciji za poraz u Beogradu.\nKolaković: Put do završnog turnira je teži od očekivanog\nSelektor odbojkaške reprezentacije Srbije Igor Kolaković rekao je posle pobede protiv Finske od 3:0 u Beogradu da je u timu sada bolje raspoloženje, ali da predstoji još puno rada kako bi se ostvario plasman na završni turnir Svetske lige.\nOdbojkaši Srbije ubedljivi u drugom susretu sa Finskom\nOdbojkaši Srbije izgubili prvi meč od Finske\nOdbojkaši Srbije bez Miljkovića u Svetskoj ligi\nIgor Kolaković, selektor muške odbojkaška reprezentacije Srbije, saopštio je spisak igrača koji će nastupiti u 22. Svetskoj ligi, a među pozvanima nema najboljeg korektora Ivana Miljkovića.\nOdbojkaši Srbije u Svetskoj ligi sa Argentinom, Finskom i Egiptom\nOdbojkaška reprezentacija Srbije igraće naredne godine u C grupi 22. Svetske lige sa selekcijama Argentine, Finske i Egipta, odlučeno je danas na sastanku Saveta Svetske lige u Lozani.


Nogometaši Zvijezde pobijedili su Jedinstvo s 2:1 u susretu 8. kola Prve lige Federacije BiH. Ekipa iz Gradačca je danas bila bolji rival i na kraju je zasluženo stigla do trijumfa.\nDo vodstva su domaći stigli u 22. minuti. Mrežu gostiju zatresao je Jasmin Moranjkić, a minimalnim vodstvom Zvijezde se otišlo i na odmor. Nastavak ponovo donosi bolju igru Zvijezde koja je u 62. minuti preko Mujagića došla i do drugog gola za sigurnih 2:0, da bi počasni gol za goste postigao Burnić u 71. minuti.\nPrva liga FBiH, 8. kolo: Zvijezda – Jedinstvo 2:1 (Moranjkić 22’, Mujagić 62’ /Burnić 71’)\nRATNI KOMADANT AP ZB ISMET ĆIĆMO GRAČANIN: Fikret Abdić nas je sviju izdao, u operaciji Pećigrad smo prodani


Skenderi: Odluka o "Otvorenom Balkanu" nakon procene ekonomskih i političkih stručnjaka - Kosovo Online\n5. Avgust 2021. • 16:54\nEkonomski stručnjak Nagip Skenderi u izjavi za Kosovo onlajn navodi da "Otvoreni Balkan" bez međusobnog priznanja Kosova i Srbije nema velikog smisla. On, istovremeno, ističe da je namera Sjedinjenih Američkih Država bila da se kroz Vašingtonski sporazum pokrene ekonomska saradnja, kojom bi se stvorili povoljni uslovi za postizanje političkog dogovora između Kosova i Srbije.\nJedna od tačaka sporazuma, koja se odnosi na stvaranje balkanskog "mini Šengena” ili “Otvorenog Balkana”, kako glasi novi naziv inicijative, prema mišljenju Skenderija, nije protiv interesa Kosova, ako bi imala samo ekonomski karakter, ali ako je vizija politička onda on smatra da to nije dobro, ne samo za Kosovo, nego ni za druge zemlje.\n“Ako posmatramo sa političkog aspekta odluka Vlade Kosova je ispravna, jer se ovakvim idejama radi na formiranju nove Jugoslavije, koja bi uključila sve balkanske zemlje. Kurti kao premijer Kosova misli da ova inicijativa nije prihvatljiva za Kosovo. On takođe nije dobio zvaničan poziv da učestvuje i zbog toga nije bio u Skoplju prošle nedelje. Smatram da bi po ovom pitanju trebalo da daju svoje mišljenje ekonomski i politički stručnjaci, da identifikuju pozitivne i negativne strane i da u skladu sa njihovim mišljenjem treba doneti konačnu odluku”, kaže Skenderi.\nSkenderi kaže da je ekonomska saradnja između Kosova i Srbije veoma važna, ali podvlači da bez međusobnog priznanja inicijativa “Otvoreni Balkan” neće imati velikog smisla.\n“Ako ove zemlje razvijaju samo ekonomske odnose, a međusobno se ne priznaju, to je u suprotnosti sa stavovima Evropske unije. Aktuelna Vlada Kosova treba da pozove sve zemlje u regionu da ostanu posvećene agendi Evropske unije i da sve zemlje imaju dobrobiti od te inicijative, da niko ne bude na gubitku”, ističe Skenderi.\nIstovremeno, on smatra da problem “Otvorenog Balkana” nije samo politika, odnosno nerešeni sporovi među zemljama, već i nezainteresovanost dela zemalja regiona da se dublje integrišu. Iz tog razloga izražava sumnju u uspeh ovog procesa, koji nije uspeo da privuče pojedine zemlje regiona, poput Kosova, Crne Gore i Bosne i Hercegovine.\n“Kosovo i ove zemlje koje odbijaju "Otvoreni Balkan" treba da pronađu neki konsenzus da u okviru Berlinskog procesa ili u okviru neke druge inicijative postignu ono što imaju za cilj, regionalno ekonomsko tržište koje je prihvatljivo za trgovinu i investicije u ovim zemljama”, zaključuje Skenderi.\nOtvoreni Balkan Vašingtonski sporazum Aljbin Kurti Berlin\nVi napravite " zatvoreni Balkan", pa da vidimo kome će biti bolje...\nNekadašnji izaslanik američkog predsednika za dijalog Beograda i Prištine Ričard Grenel kaže da je kosovski premijer Aljbin Kurti pogrešio što nije uzeo učešća u “Otvorenom Balkanu”, dok za albanskog premijera Edija Ramu kaže da je vizionar.\nRama: Crna Gora bi trebalo da se uključi u "Otvoreni Balkan"\nJanjić: "Otvoreni Balkan" prilika za razvoj Kosova, očekujem da se Kurtijeva vlada priključi


Predstavnički dom odobrio nastavak rada blokova 4 i 5\nPredstavnički dom Parlamenta Federacija BiH, na prijedlog Vlade FBiH, odobrio je na vanrednoj sjednici održanoj 9.marta 2022. godine u Sarajevu, nastavak rada blokova 4 i 5 u termoelektranama Tuzla i Kakanj.\nEPBiH i NLB banka: Platite račun za električnu energiju bez reda i naknade\nJP Elektroprivreda BiH u saradnji sa NLB Bankom, omogućila je plaćanje računa za električnu energiju putem usluge PLAĆANJE RAČUNA koja podrazumijeva brže i jednostavnije plaćanje računa, bez bespotrebnog čekanja i bez naknade.\nJavni poziv za prodaju projekata obnovljivih izvora energije\nJP Elektroprivreda Bosne i Hercegovina d.d. - Sarajevo objavilo je poziv zainteresiranim stranama za iskazivanje interesa za prodaju projekata obnovljivih izvora energije (OIE) i privrednih društava vlasnika projekata obnovljivih izvora energije.\nProduženje rada blokova za očuvanje energetske neovisnoti I integriteta sistema\nU novonastalim okolnostima koje su dovele do ozbiljnih energetskih poremećaja u Evropi i svijetu i povećane potražnje energenata, produženjem rada blokova 4 u TE „Tuzla“ i 5 u TE „Kakanj“ Elektroprivredni BiH biće omogućen nastavak proizvodnje iz ovih postrojenja i obezbjeđenje dovoljnih količina električne energije za zadovoljenje potreba svojih kupaca, očuvanje stabilnosti elektroenergetskog sistema BiH i energetske neovisnosti.\nVlada FBiH predlaže Parlamentu FBiH produženje rada blokova 4 i 5\nVlada FBiH je na sjednici održanoj 24. februara u Sarajevu, prihvatila informaciju Federalnog ministartsva energije, rudarstva i industrije i predložila Parlamentu FBiH usvajanje zaključka kojim će biti produžen rad blokova 4 u TE „Tuzla“ i 5 u TE „Kakanj“, što će Elektroprivredi BiH omogućiti nastavak proizvodnje električne energije iz ovih blokova.\nArcelorMittal nije prihvatio nijednu ponudu EPBiH\nJP Elektroprivreda BiH je kupcu ArcelorMittal Zenica, na njegove zahtjeve, dostavila ponude za snabdijevanje električnom energijom za 2022. godinu u junu i oktobru 2021. godine, u skladu sa aktuelnim tržišnim uslovima.\nBPK Goražde potencijal za EEO iz obnovljivih izvora\nTržišno snabdijevanje u 2022.godini - ugovaranja


Podkast Agrosmart: Državno zemljište samo članovima partije, šta bi opozicija menjala u poljoprivredi - AgroSmart\nKako opozicione stranke i pokreti vide trenutnu agrarnu politiku i šta bi promenili slušajte u novoj epizodi podkasta Agrosmart. Pored toga govorićemo i sa predstavnikom kompanije Inosens, koji će nam predstaviti određene projekte na kojima trenutno rade.\nKao najveći problem u trenutnoj agrarnoj politici sagovornici podkasta Agrosmart navode premale subvencije za poljoprivrednike, preskupo gorivo i nedovoljnu uključenost poljoprivrednika u proces odlučivanja.\nDragan Kleut iz pokreta Slobodna Evropa objašnjava koji je iznos subvencija bio ranije.\n„Subvencije koje su bile isplaćivane 14.000 dinara po hektaru do 100 hektara površine koje ste obrađivali, smanjene su na 4.000 dinaea i to samo na 20 hektara površine koja se obrađuje. Sve te stvari su dovele do totalnog kolapsa domaćih poljoprivrednika. Da ne pričam da su zemljište koje su nekada poljoprivrednici obrađivali, raznoraznim zakonima i kršenjem zakona koje su i sami donosili, došli smo u situaciju da državno zemljište rade uglavnom ljudi koji su članovi partije“, kaže Kleut.\nJanko Veselinović iz Pokreta za preokret, pored ostalih problema, naglašava i problem davanja zemljišta u posed stranim kompanijama, koje će tu zemlju potpuno uništiti\n„Poljoprivredno zemljište, kao što je recimo deo kraljevačkog kraja koji gaji dunju i ima 200 hektara dunjika – najveća površina u Evropi zasadjena dunjom i celo selo se praktično bavi uzgojem dunje – biće uništena rudnicima litijuma i na drugi način zagađena, a zagađuje se i podvodno područje, odnosno ono što je pod zemljom i na taj način se ugrožava održivost poljoprivredne proizvodnje, naročito organska proizvodnja“, objašnjava Veselinović.\nSaša Šućurović iz partije Liga socijaldemokrata Vojvodine smatra da su poljoprivredni problemi koje Srbija ima tu već decenijama, te da model poljoprivredne proizvodnje mora da se menja.\n„Naši poljoprivrednici tačno moraju da znaju kako je regulisan uvoz životnih namirnica, jer ako uvozimo životne namirnice dolazimo u situaciju da naši poljoprivrednici ne mogu da prodaju svoju robu u zemlji gde plaćaju porez i žive“, ističe Šućurović.\nRadionica za pametni monitoring poljoprivrede\nInosens je konsultantska kuca koja se bavi uvođenjem novih tehnologija u poljoprivredi. Krajem novembra InoSens je organizovao radionicu pod nazivom „Pametni monitoring poljoprivrede u okviru Zajedničke poljoprivredne politike Evropske unije“. Project menadžer u ovoj kompaniji Nemanja Nićin objašnjava koji je bio cilj ove radionice.\n„Sam cilj radionice je bio da prikaže DIATOMIC set alata krajnjim korisnicima. On je sada trenutno u nekoj poslednjoj fazi, još jedno pola godine je ostalo, i on je sada već spreman za tržište i ima jedinstvenu fuziju tih inovativnih tehnologija da potpomogne taj monitoring sektoru za agrarna plaćanja“, objašnjava Nićin.\nPodkast pripremila: Iva Gajić\nNapomena: ovaj tekst je nastao uz finansijsku podršku Evropske unije. Stavovi izrečeni u tekstu pripadaju isključivo autorki Ivi Gajić i ne predstavljaju zvaničan stav Evropske unije


ŽELEZNIK VIDEO DRAMU: Zvezda uz puno muke dobila Tamiš i sačuvala prvo mesto pred plej-of! -\nŽELEZNIK VIDEO DRAMU: Zvezda uz puno muke dobila Tamiš i sačuvala prvo mesto pred plej-of!\nNije delovalo da će ekipe Milenka Topića imati previše problema pošto je od starta nametnula svoj ritam i ubrzo stigla do dvocifrene prednosti, koju je i sačuvala do kraja uvodnog perioda.\nMeđutim, previše ‘praznog hoda’, uz veliki broj grešaka i nezalaganje u odbrani, dalo je mogućnost šuterski raspoloženim Pančevcima da se već do poluvremena nekoliko puta rezultatski vrate, iako su crveno-beli na veliki odmor otišli sa šest poena prednosti.\nČinilo se da će start drugog dela susreta biti ključan za konačni ishod, ali je Zvezda još jednom veoma lošom i igrom bez imalo koncentracije dozvoljavala da u dva napada ispusti stečenu prednost.\nTamiš je uspeo i da povede u trećem kvartalu, isto je učinio i odlučujućem, ali ipak nije imao snage za senzaciju i održanje nade da bi ipak mogao do plej-ofa. Domaći sastav ključnu prednost napravio je na krilima raspoloženog Alena Omića, na nešto više od tri i po minuta do kraja, da bi tačku stavili Tejlor Ročesti i Dejan Davidovac pogocima za tri poena.\nKomentari na "ŽELEZNIK VIDEO DRAMU: Zvezda uz puno muke dobila Tamiš i sačuvala prvo mesto pred plej-of!"


Prvu utakmicu drugog kola C grupe na Evropskom prvenstvu igraju Ukrajina i Severna Makedonija, od 15 sati na 'Nacionalnoj areni' u Bukureštu.\nObe selekciju imaju priliku za prve bodove, jer su na startu i jedni i drugi doživeli neuspeh, ali i poslednji šansu da naprave korak ka plasmanu u narednu rundu.\nSeverna Makedonija je na otvaranju poražena od Austrije rezultatom 3:1, dok je s 3:2, Holandija pobedila Ukrajinu. Sada obe reprezentacije znaju šta im je činiti, Makedonci žele da nastave da uživaju u debitantskom nastupu i "začine" ga prvim bodovima, dok je pred Ukrajinom imperativ pobede.\nSa druge strane, Makedonci nisu uspeli da dođu do boda protiv Austrije i duel sa Ukrajinom im je praktično poslednja šansa da uskoče u vagon za nokaut fauzu.\nIako se dobro držala tokom većeg dela utakmice, ova selekcija je u finišu ubedljiv poražena, a za ovaj duel će biti kompletna.


Dodik o deklaraciji Srbije i RS\nRegion Autor:Srna13. avg. 201710:17 > 10:23\n„Republika Srpska i Srbija daće sve od sebe da tako i bude. Da dođemo do racionalno utemeljene deklaracije i da onda energično radimo na njenoj realizaciji“, naveo je Dodik u autorskom tekstu za „Politiku“.\nVučić o Deklaraciji: Neće se baviti ratnohuškačkom politikom\n„Hiljadu je razloga da Republika Srpska postoji, jer bez nje u BiH nema slobode za srpski narod. Ona štiti i svoje kulturno nasleđe, jezik, a ponajviše ćirilicu“, konstatovao je predsednik Srpske.\n„Na tim osnovama biće definisana i razrađena deklaracija za opstanak srpskog naroda“, pojasnio je Dodik.\nOn je istakao da je srpska borba za nezavisnost i slobodu u poslednjih 200 godina „bila originalna, za razliku od komšija, koji su lako prihvatali vazalski odnos“.\n„Mi smo se u isto vreme, u odnosu na veliki Zapad, borili za jedna i za druga prava i sada, najednom, kada želimo deklaraciju u kojoj posle svega želimo zakonski da obezbedimo kulturna i manjinska prava, taj akt dobija atribut nacionalizma“, naveo je Dodik.\n„Nikako drugačije, nego programskom sintezom kulture, jezika i svega drugog što određuje jedan narod“, istakao je predsjednik Srpske.\nOn je rekao da jedan od njih negira originalnost srpske države, optužujući je da su Srbija i srpski narod „puki imitator zapadnoevropskog stila formiranja države“, a njihovi naslednici „tvrdi liberali“ danas bi najradije da se izbrišu tragovi za slobodu i nezavisnost.\nDodik je pitao „kako se jedna zemlja, koja je posle Prvog srpskog ustanka bila kneževina, pa onda kraljevina jedne i druge dinastije, na žrtvenik istorije Prvog svetskog rata stavila sve što je imala, pa predvodila u stvaranju četiri Jugoslavije, može nazvati kopijom evropske države?“.\n„Upravo naše komšije, u novostvorenim državama, baštine našu žrtvu (borbe za slobodu i nezavisnost), ali upravo u tim državama ukidaju čak i manjinska prava i obaveze na kojima Evropa insistira“, istakao je Dodik.\ndeklaracija o opstanku nacijeMilorad DodikRepublika Srpska ENG\npre 19 min 82


TotalCar.rs » Novi Fijat 500X sa boljiim motorima i naprednim tehnologijama\nFCA, Fiat, novo, Video\n“Fijat 500X,” italijanski krosover, unapređen je kako iznutra tako i spolja, dobio je novi izgled, savremeniju tehnologiju. “Fijatov” krosover se snažno pozicionirao na tržištu Evrope u ovom segmentu kao jedan od pet najprodavanijih modela od 2016. godine.\nSistem automatskog prepoznavanja saobraćajnih znakova, zajedno sa “Speed Advisor” sistemom za preporučenu brzinu omogućava vozačima da izbegnu kršenje maksimalne dozvoljene brzine tako što jednostvanim klikom prilagođavaju brzinu vozila koristeći informacije očitane sa saobraćajnih znakova kraj puta, dok “Lane Assist” sistem pomoći pri promeni trake služi kao upozorenje pri promeni trake na auto-putevima.\nPo narudžbini su dostupna i nova prednja svetla sa Full LED tehnologjiom, izrađena u partnerstvu sa kompanijom „Magneti Marelli“, koja, pored nepogrešivog stila modela 500, pružaju i još moćnije osvetljenje, i koja su 20 odsto svetlija od “Xenon” tehnologije sa prethodnog modela.\nNovi “Firefly” turbo motori spunjavaju standard Euro 6/D – TEMP i imaju filter čestica čađi (GPF), i predstavljaju rezultat više od 75.000 sati virtualnog testiranja, 60.000 sati terenskih testiranja vozila uživo i 5 miliona kilometara pređenih na putevima širom sveta kako bi se potvrdila njihova snaga i pouzdanost.\nObjavljen trejler poslednje Top Gear epizode broj 22


Tanjug 21. aprila 2021. 09:52\nBEOGRAD – U hali 3 Beogradskog sajma jutros je počela organizovana vakcinacija ugostitelja, hotelijera, zaposlenih u frizerkim i kozmetičkim salonima.\nSami su birali vakcinu koju će primiti, od tri koje su trenutno na raspolaganju, Fajzer, Sputnjik V i Sinofarm.\nZamenik gradonačelnika Goran Vesić kaže da u gradu aktivno rade na vakcinaciji, i sa PKS i drugim subjektima omogućavaju da se zaposleni u određenim kompanijama vakcinišu kako bi se te firme brže vratile normalnom životu i poslovanju.\n„Ugostitelji, hotelski radnici, oni koji rade u frizerskim i kozmetičkim salonima su ljudi koji u poslu imaju kontakt sa velikim brojem ljudi i želimo da im pomognemo da se zaštite“, rekao je Vesić za Tanjug.\nOn je istakao da se grad priprema i za „dan posle“, jer očekuje da ćemo se vrlo brzo vratiti normalnom životu.\nVesić je rekao i da je Srbija, zahcaljujići predsedniku Aleksandru Vučiću postala sigurna zemlja, koju ceo svet tako doživljava, te da to treba iskoristiti kako bi došlo što više stranaca.\n„Ako hoćemo da živimo od stranaca, od turizma, moramo da pokažemo da su nam hoteli, ugostiteljski obkekti sigurni, da su ljudi koji dolaze sigurni. Što više u ljudi u sektoru usluga vakcinišemo, poslaćemo bolju poruku, više će ljudi doći u Srbiji, osim što ćemo se zaštiti“, rekao je Vesić.\nPero Tubić, šef održavanja u hotelu Meriot kaže da su hoteli teško prošli kroz krizu izazvanu epidemijom, pretrpeli štetu, ali da se bore koliko mogu.\n„Veliki broj ljudi dolazi u hotele i moramo da se zaštitimo, da se preduprede problemi“, rekao je Tubić za Tanjug.\nOčekivanja od hotelijera, uz uspešan proces vakcinacije su velika.\n„Videćemo kako će to sve da ide, za sada ide u dobrom pravcu. Videćemo u narednim mesecima kada krene glavna turistička sezona. Rezervacije imamo, to sve ide nekim svojim tempom, samo da se ne vratmo tamo gde smo bili“, nada se Tubić.\nSmatra da je vakcinacija ključna, i drago mu je što su i zaposleni u hotelima došli na red, a prijavio se ovako, kaže, da ne bi čekao veliki red, s obzirom na zdravstvene tegobe koje je ranije imao.\nSa njim je saglasna i Sandra Stanojević, menadžer Akademije za estetiku i kozmetologiju „Purity“, koja ističe da su imunizacija i vakcinacija u toj branši do izuzetnog značaja.\n„U bliskom smo kontarku sa ljudima sa kojima radimo i pružamo usluge i zato pozivam sve ljude iz branše da se vakcinišu što pre“, rekla je Stanojević i zahvalila PKS.\nVakcinu će danas primiti prvih 100 prijavljenih preko Privredne komore Srbije, koja zajedno sa gradom organizuje ovaj proces, a prijave traju i dalje, putem mejl adrese turizam@pks.rs i preduzetnik@pks.rs.